La scolasta reparta ils models (M6.2a-b) ed ils scolars rispundan allas damondas. Quels che han finiu lur lavur enqueran in partenari. En dus discuteschan els entginas dallas damondas.

La surmestra dat agls sculars igls modèls M6.2a-b ad els raspundan las amparadas. Quels c'ân fito lur lavur anquieran egn partenari. An dus discuteschan els anzaquàntas da las amparadas.

La magistra scumparta ils models M6.2a-b e'ls scolars respuondan a las dumandas. Quels chi haun glivro lur lavur tscherchan ün partenari u üna partenaria. In duos discutan els ün pêr da las dumandas.

La magistra scumparta il model M6.2a-b e'ls scolars respuondan a las dumondas. Quels chi han fini lur lavur tscherchan ün partenari o üna partenaria. In duos discutan els inchünas da las dumondas.


2. Tgei ei la mendra avira che ti enconuschas? Danunder enconuschas ti ella? Cun tgei caschun has ti gia inaga detg ella?

2. Tge e la mendra avira near igl mender por pled ca tei ancanuschas? Danunder ancanuschas tei ella/el? Cun tge caschùn âs tei schon egn'ea getg ella/el?

2. Che blastemma at plescha il meglder? Dinuonder la cugnuoschast tü? In che occasiun hest tü già üna vouta dit quella?

2. Che blastemma at plascha il meglder? Dingionder tilla cugnuoschast tü? In che occasiun tilla hast tü fingià üna jada dit?


1. Nomna trais chosas chi nu t'interessan.


4. Chenünas duos verdüras as vess da scumander?

4. Chenünas duos verdüras füssa da scumandar?


• easser bùn an scola near easser bagnvieu tier igls camarats?


2. Tgei savesses ti cussegliar ad enzatgi che vegn da niev en vossa classa, per ch'el ni ella anfli spert amitgs?

2. Tge savessas tei cunzagliear ad anzatgi ca vean da nov an la vossa classa, par c'el near ella tgati speart amitgs?

2. Che cusgliessast tü a qualchün chi vain nouv in vossa classa, per ch'el u ella chatta svelt amihs u amias?

2. Che cusgliessast tü ad inchün chi vain nouv in vossa classa, per ch'el o ella chatta svelt amis o amias?


Jeu hai buca daners da sac avunda per saver cumprar quei che jeu vi.

Jou ve betga daners da satg avùnda par saver cumprar quegl ca jou vi.

Eau nu d'he avuonda raps da giglioffa per pudair cumprer que ch'eau vögl.

Eu nun ha avuonda raps da gialoffa per pudair cumprar quai ch'eu vögl.


7. Tgei ei il meglier cussegl che ti has survegniu?

7. Tge e igl miglier cunzegl ca tei âs survagnieu?

7. Che es il meglder cussagl cha tü hest survgnieu?

7. Che es il meglder cussagl cha tü hast surgni?


Ei ha buca pupi da tualetta avunda gest en quei mument che jeu duvrass ei.

Igl â betg avunda pulpier da tualeta gest an que mumaint ca jou duvrass el.

A mauncha palperi da tualetta, cur ch'eau il druvess.

I manca palperi da tualetta, cur ch'eu til dovress.


Culla suandonta construcziun sa la scolasta far la punt cull'incumbensa da scriver: «Ussa havein nus dau cussegls in a l'auter per sligiar problems che pertuccan nusezs. Ell'incumbensa da scriver astgeis vus inaga exercitar da dar cussegls ad auters, era a carschi.»

Cun la savundànta construcziùn sa la surmestra far la pùnt tier la leztga da scriver: «Ussa vainsa do cunzegls l'egn a l'oter par schliear problems ca partutgan nus sezs. An la leztga da scriver dastgez vus egn'ea exerzitar da dar cunzegls ad oters, ear a carschieus.»

Culla seguainta frasa po la magistra fer la punt a l'incumbenza da scriver: «Uossa ans vainsa do cussagls per schoglier situaziuns da conflict u problems. Illa lezcha da scriver sus-chais vus exerciter üna vouta a der cussagls ad oters, eir a creschieus.»

Culla seguainta frasa po la magistra far la punt a l'incumbenza da scriver: «Uossa ans vaina dat cussagls per schoglier situaziuns da conflict o problems. Illa lezcha da scriver das-chais vus exercitar üna jada a dar cussagls ad oters, eir a creschüts.»


La scolasta reparta a mintga scolar las damondas (M7.2a-b) ed ils scolars rispundan allas damondas en lur arcun da patratgs.

La surmestra dat a mintga scular las amparadas (M7.2a-b) ad igls sculars raspundan las amparadas an lur arciv da patratgs.

La magistra scumparta a mincha scolara ed a mincha scolar las dumandas (M7.2a-b), e'ls scolars respuondan a las dumandas in lur portfolio dals impissamaints.

La magistra scumparta a mincha scolara ed a mincha scolar las dumondas (M7.2a-b), e'ls scolars respuondan a las dumondas in lur portfolio dals impissamaints.


4. Tgei castitg desses ti a tetez/tetezza per evitar quei cumpurtament egl avegnir?

4. Tge castitg dessas tei a tatez/tateza par evitar quegl agl avagnir?

4. Che chastih dessast tü a te svess per eviter que in avegnir?

4. Che chasti dessast tü a tai svess per evitar quai i'l avegnir?


Sco pensum da casa empleinan ils scolars il model (M7.3a) e dattan il cussegl a lur geniturs.

Sco leztga da tgea amplagnan igls sculars igl modèl M7.3a a datan igl cunzegl a lur geniturs.

Scu lezcha a chesa implan ils scolars il model M7.3a e daun ün cussagl a lur genituors.

Sco lezcha a chasa implischan ils scolars il model M7.3a e dan ün cussagl a lur genituors.


En dus formuleschan ils scolars in cussegl concret per la scolasta. Els scrivan quel en ina brev ed argumenteschan lur proposta. Tut las gruppas surdattan lur brevs alla scolasta. Lezza legia il cussegl e dat a mintga gruppa in resun constructiv (p.ex. «Engraziel fetg, quei ei ina buna idea. Jeu vegn l'autra gada gest ad empruar vossa proposta.»

An dus formuleschan igls sculars egn cunzegl concret par la surmestra. Els scrivan quel an egna breav ad argumenteschan lur proposta. Tut las grupas surdatan lur breavs a la surmestra. Leza ligia igl cunzegl a dat a mintga grupa egn resùn constructiv (p.ex. «Graztga fetg, quegl e egna bùn'ideia. Jou vignt l'otr'eada gest ad ampruvar or la vossa proposta.»

Ils scolars formuleschan in duos ün cussagl concret a la magistra. Els scrivan quel in üna charta ed argumanteschan lur cussagl. Tuot las gruppas surdaun lur chartas a la magistra. Ella legia ils cussagls e do a mincha gruppa üna resposta constructiva (p.ex.: «Grazcha fich per vossa proposta, que es üna bun'ideja. Eau pruvaro da la realiser la prosma vouta.»)

Ils scolars formuleschan in duos ün cussagl concret a la magistra. Els scrivan quel in üna charta ed argumanteschan lur cussagl. Tuot las gruppas surdan lur chartas a la magistra. Ella legia ils cussagls e dà a mincha gruppa üna resposta constructiva (p.ex.: «Grazcha fich per vossa proposta, quai es üna bun'idea. Eu provarà da tilla realisar la prosma jada.»)


A plouva ed eau nu d'he üngün paraplövgia.


Co lesses ti che tes geniturs secumpurtassen enviers tei? Dai ad els in cussegl.

Co lessas tei ca teas geniturs sacumpurtassan anviers te? De egn cunzegl ad els.

Cu vulessast tü cha tieus genituors as cumportessan invers te? Do'ls ün cussagl.

Co lessast tü cha teis genituors as cumportessan invers tai? Tils dà ün cussagl.


scha'l scolars as dispüttan sün plazza da scoula?

scha'l scolars as dispittan sün plazza da scoula?


Mia sora pren adina miu uorden senza dumandar.

La mia sora prenda adigna igl mieus urden sainza amparar.

Mia sour piglia adüna mias chosas sainza am dumander.

Mia sour piglia adüna mias chosas, sainza am dumandar.


Jeu hai buca plascher dil schenghetg che jeu hai survegniu.

Jou ve betga plascher digl tschincetg ca jou ve survagnieu.

Eau nu d'he plaschair dal regal ch'eau d'he survgnieu.

Eu nun ha plaschair dal regal ch'eu n'ha surgni.


sch'ei vegn buca teniu uorden en gardaroba

sch'igl vean betga tanieu urden an gardaroba

scha nu vain tgnieu uorden in gardaroba?


El plenum renviescha la scolasta alla damonda co il scolast ni la scolasta sappi reagir, per ch'ils scolars seigien ruasseivels. Ils scolars rimnan e discuteschan las propostas. En gruppas da dus studegian ils scolars ussa in cussegl concret ch'els savessen dar a lur scolasta pil mintgadi da scola. Tgei savess la scolasta far auter ni meglier? Ils scolars san eleger in cussegl per ina tematica tenor giavisch (forsa han els gia daditg enzatgei ch’els vulessen plazzar). Sch'els han breigias d’anflar ina tematica, sa la scolasta numnar in pèr exempels:

An classa ampeara igl surmester near la surmestra, co el/ella setgi reagir, par c'igls sculars segian ruassevels. Igls sculars remnan a discuteschan las propostas. An grupas da dus studegian igls sculars ussa egn cunzegl concret c'els savessan dar a lur surmestra near lur surmester pigl mintgagi da scola. Tge savess la surmestra far oter near miglier? Igls sculars san tschearner egn cunzegl par egna tematica tanor giavisch (forza ân els schon dagî anzatge c'els gessan bugent). Sch'els ân fadeia da catar egna tematica, sa la surmestra numnar egn peer exaimpels:

La magistra do alura als scolars la lezcha da stüdger che ch'els la cusgliessan da fer in situaziuns da conflict. Ils scolars ramassan in duos propostas che cusglier a la magistra. Els paun inventer svess situaziuns da conflict e ponderer che cussagl der a la magistra da reagir in quella situaziun (forsa haun els già lönch qualchosa ch'els vessan gugent dit a la magistra). Scha'ls scolars haun difficulteds dad inventer üna situaziun, po la magistra der ün pêr exaimpels. Che dess la magistra fer ...

La magistra dà lura als scolars la lezcha da stübgiar che ch'els tilla cusgliessan da far in situaziuns da conflict. Ils scolars ramassan in duos propostas che cusgliar a la magistra. Els pon inventar svess situaziuns da conflict e ponderar che cussagl dar a la magistra da reagir in quella situaziun (forsa han els fingià dalönch innan alch ch'els vessan jent dit a la magistra). Sch'ils scolars han difficultats dad inventar üna situaziun, po la magistra dar ün pêr exaimpels. Che dess la magistra far ...


Eau vess gugent ün chaun scu bes-cha chasauna.

Eu vess jent ün chan sco bes-cha chasana.


3. S'imaginescha dad esser il scolast ni la scolasta da vossa classa. Tgei fagesses ti per quietar ils scolars, sche quels fagessen canera?

3. S'imaginescha dad easser igl surmester near la surmestra da la vossa classa. Tge fagessas tei par far star quiets igls sculars, sch'els fagessan canera?

3. Imaginescha't dad esser il magister u la magistra da vossa classa. Che fessast tü per fer ster quiet als scolars, scha quels fessan baccan?

3. T'imaginescha dad esser il magister o la magistra da vossa classa. Che fessast tü per far star quiet als scolars, scha quels fessan baccan?


1. Biars carschi selamentan ch'els hagien memia pauc temps. Tgei cussegl sas ti dar ad els?

1. Blears carschieus salamaintan c'els vegian megna poca peada. Tge cunzegl sas tei dar ad els?

1. Bgers creschieus plaundschan ch'els hegian memma poch temp. Che als poust tü cusglier?

1. Blers creschüts plondschan ch'els hajan massa pac temp. Che tils poust tü cusgliar?


Igl mieus cunscular provozescha me tugi.

Mieu conscolar am provochescha tuottadi.

Meis conscolar am provochescha tuottadi.


6. Cun tgei sgnocca sas ti far rir mintgin?

6. Cun tge sgnoca sas tei far rir mintgegn?


5. Ti has segir gia consolau enzatgi. Co das ti confiert?

5. Tei âs siir gea cunforto anzatgi. Co das tei cunfiert?

5. Tü hest sgür già cufforto a qualchün. Cu hest tü fat que?

5. Tü hast sgüra fingià cuffortà ad inchün. Co hast tü fat quai?


Dai notas a tia scolasta ni a tiu scolast da classa!

De notas a la tia surmestra near agl tieus surmester da classa!

Do notas a tia magistra u a tieu magister da classa!

Dà notas a tia magistra o a teis magister da classa!


Sco evaluaziun finala sa la scolasta pender vid la tabla il model engrondiu dil barometer dallas situaziuns peniblas (M8.2d). Ella damonda ils scolars, nua ch'els plazzassien la penibladad da vegnir traplaus, sch'ins ei buca sincers. La scolasta reparta ultra da quei a mintga scolar autras situaziuns peniblas (M8.3a). Ils scolars studegian, nua ch'els vulan plazzar quellas sil barometer. Els argumenteschan lur decisiuns el plenum. En dus studegian ils scolars aunc in'autra situaziun penibla e scrivan quella sin in cedel ch'els plazzeschan medemamein sil barometer dallas penibladads.

Sco evaluaziùn finala sa la surmestra palandar ved la tavla igl modèl angrandieu digl barometer da las situaziùns peniblas (M8.2d). Ella ampeara igls sculars, noua segl barometer c'els plazassan la penibladad da vagnir traplos, sch'ign e betga sinzer. La surmestra dat agls sculars desripziùns dad ulteriuras situaziùns peniblas (M8.3a). Igls sculars studegian, noua c'els vutan plazar quellas segl barometer. Els argumanteschan lur dezisiùns. An dus studegian igls sculars ànc egn'otra situaziùn penibla a scrivan quella sen egn zedel c'els plazeschan mademameing segl barometer da las penibladads.

Per evaluer la lezcha po la magistra pender il barometer ingrandieu da las situaziuns peniblas (M8.3a) vi da la tevla. Ella dumanda als scolars, inua ch'els plazzessan la situaziun da gnir traplo, scha nu s'es sincer. La magistra scumparta impü a mincha scolara ed a mincha scolar otras situaziuns peniblas (M8.4a). Ils scolars stüdgian, inua ch'els vöglian plazzer quellas sül barometer. Els argumanteschan lur decisiuns in classa. In duos stüdgian ils scolars auncha ün'otra situaziun penibla e scrivan quella sün ün scrittin ch'els plazzeschan medemmamaing sül barometer da las situaziuns peniblas.

Per evaluar la lezcha po la magistra pender il barometer ingrondi da las situaziuns peniblas (M8.3a) vi da la tabla. Ella dumonda als scolars, ingio ch'els plazzessan la situaziun da gnir traplà, schi nu s'es sincer. La magistra scumparta implü a mincha scolara ed a mincha scolar otras situaziuns peniblas (M8.4a). Ils scolars stübgian, ingio ch'els vöglian plazzar quellas sül barometer. Els argumanteschan lur decisiuns in classa. In duos stübgian ils scolars amo ün'otra situaziun penibla e scrivan quella sün ün scrittin ch'els plazzeschan medemmamaing sül barometer da las situaziuns peniblas.


cantar persuls ina canzun avon in publicum

cantar sulet egna canzùn avànt egn publicum

chanter sulet/suletta üna chanzun davaunt ün public

chantar sulet/suletta üna chanzun davant ün public


7. Cura eis ei per tei en uorden da dar fridas?

7. Cura e'gl par te an urden da pitgear?

7. Cura es que per te in uorden da der schlops a qualchün?

7. Cura esa per tai in uorden da dar clocs ad inchün?


3. Tgei fas ti, schegie che ti sas che ti duesses buca far ei?

3. Tge fas tei, schagea ca tei sas ca tei duessas betga far egl?

3. Che fest tü, eir scha tü sest cha tü nu stuvessast fer que?

3. Che fast tü, eir scha tü sast cha tü nu stuvessast far quai?


haver bletsch las caultschas ch'ei vesa ora sco sch'ins havess fatg ellas caultschas

ver bletsch las tgòltschas c'igl vez'or, sco sch'ign vess fatg an las tgòltschas

avair las chotschas bletschas, uschè cha que guard'our scu scha's vess fat in chotschas

avair las chotschas bletschas, uschè chi guard'oura sco schi's vess fat in chotschas


2. Aschi bein sai jeu ussa formular mes patratgs:

2. Aschi bagn se jou ussa formular igls meas patratgs:

2. Uschè bain se eau formuler uossa mieus impissamaints:

2. Uschè bain saja formular uossa meis impissamaints:


Quegl fa la mia surmestra/igl mieus surmester bagn:

Quai fa mia magistra/meis magister bain:


La punt culla proxima incumbensa (da discutar) fa la scolasta culla suandonta damonda: «Tgi da vus sa dir ch'el seigi staus 100% sincers cun giudicar mei? Tgi ha buc ughegiau dad esser sincers/sincera? Pertgei buc?»

La pùnt tier la proxima leztga (da discutar) fa la surmestra cun la savundànt'amparada: «Tgi da vus sa gir c'el segi sto/stada 100% sinzer/sinzera cun giudicar me? Tgi â betg uagieu dad easser sinzer/sinzera? Partge betg?»

La magistra fo la punt a la prosma lezcha (discussiun in classa) cun dumander il seguaint: «Chi da vus po dir ch'el saja sto/ch'ella saja steda 100% sincer/sincera cun am güdicher? Chi nun ho ris-cho dad esser sincer/sincera? Perche na?»

La magistra fa la punt a la prosma lezcha (discussiun in classa) cun dumandar il seguaint: «Chi da vus po dir ch'el saja stat/ch'ella saja statta 100% sincer/sincera cun am güdichar? Chi nun ha ris-chà dad esser sincer/sincera? Perche na?»


1. Sche ti vegns memia tard ni emblidas enzatgei, inventas ti stgisas? Sche gie, tgeininas?

1. Scha tei veans megna tard near amblidas anzatge, invanteschas tei stgisas? Scha ea, tgenegnas?

1. Scha tü vainst memma tard u schmaunchast qualchosa, invaintast tü

1. Scha tü vainst massa tard o invlidast alch, invaintast tü s-chüsas? Scha schi, chenünas?


9. Eis ti gia vegnius pitgaus/pitgada d'enzatgi? Sche gie, da tgi?

9. Âs tei gea survagnieu fridas d'anzatgi? Scha ea, da tgi?

9. Hest tü già survgnieu schlops da qualchün? Scha schi, da chi?

9. Hast tü fingià surgni schlops d'inchün? Scha schi, da chi?


Enzatgei che mia scolasta/miu scolast stuess midar tenor mei:

Anzatge ca la mia surmestra/igl mieus surmester stuess midar tanor me:

Qualchosa cha mia magistra/mieu magister stuvess müder tenor me:

Alch cha mia magistra/meis magister stuvess müdar tenor mai:


Sco pensum da casa empleinan ils scolars il model (M8.4a) e taccan el en lur arcun da patratgs.

Sco leztga da tgea amplagnan igls sculars igl modèl M8.4a a tatgan el an lur arciv da patratgs.

Scu lezcha a chesa implan ils scolars il model M8.5a-b ed il tachan in lur portfolio dals impissamaints.

Sco lezcha a chasa implischan ils scolars il model M8.5a-b e til tachan in lur portfolio dals impissamaints.


8. Has ti gia dau fridas? Sche gie, a tgi? Havess ins saviu sligiar autruisa quella situaziun?

8. Âs tei gea pitgieu anzatgi? Scha ea, tgi? Vess'ign savieu schliear d'otra maniera quella situaziùn?

8. Hest tü già do schlops a qualchün? Scha schi, a chi? As vess pudieu schoglier oter quella situaziun?

8. Hast tü fingià dat clocs ad inchün? Scha schi, a chi? As vessa pudü schoglier oter quella situaziun?


schar dar giun plaun in migiel en in'ustria

schar dar gioubass egn migiel an egn'ustreia


vegnir traplaus, cura ch'ins di manzegnas


buca saver rispunder ad ina damonda dil scolast

betga saver raspunder ad egna amparada digl surmester

nu savair respuonder ad üna dumanda dal magister

nu savair respuonder ad üna dumonda dal magister


4. Aschi bials ei miu arcun da patratgs:

4. Aschi beal e igl mieus arciv da patratgs:

4. Uschè bel es mieu portfolio dals impissamaints:

4. Uschè bel es meis portfolio dals impissamaints:


Ti survegns mintg'onn in attestat, tia scolasta ni tiu scolast denton mai.

Tei surveans mintg'on egn atestat, la tia surmestra near igl tieus surmester dantànt mai.

Tü survainst minch'an ün attestat, tia magistra u tieu magister però mê.

Tü survainst minch'on ün attestat, tia magistra o teis magister però mai.


4. Pertgei eis ei falliu da dir manzegnas? Descriva silsuenter ina situaziun, ella quala ei fuss falliu da dir la verdad.

4. Partge e'gl betga bien da gir manzegnas? Descriva suainter egna situaziùn, an la quala igl fuss falo da gir la vardad.

4. Perche es que fos da dir manzögnas? Descriva üna situaziun, illa quela a füss sto fos da dir la vardet.

4. Perche esa fos da dir manzögnas? Descriva üna situaziun, illa quala i füss stat fos da dir la vardà.


3. Aschi bugen hai jeu luvrau vida quell'unitad:

3. Aschi bugent ve jou luvro veda quell'unitad:

3. Uschè gugent d'he eau lavuro vi da quist chapitel:

3. Uschè jent n'ha eu lavurà vi da quist chapitel:


Nies barometer dallas situaziuns peniblas

Igl noss barometer da las situaziùns peniblas

Nos barometer da las situaziuns peniblas


6. Tgei ei stau il pli penibel ch'ei schabegiau a ti? Ei quei aunc adina penibel per tei? Tgei fuss il pli penibel che savess schabegiar a ti?

6. Tge e sto igl ple penibel c'e gartagieu a tgei? E quegl ànc adigna penibel par te? Tge fuss igl ple penibel ca savess gartagear a tgei?

6. Che es sto il pü penibel chi t'es capito? At es que aunch'adüna penibel? Che füss il pü penibel chi't pudess capiter?

6. Che es stat il plü penibel chi t'es capità? At es quai amo adüna penibel? Che füss il plü penibel chi't pudess capitar?


cantar persuls ina canzun avon in publicum

cantar sulet egna canzùn avànt egn publicum

chanter sulet/suletta üna chanzun davaunt ün public

chantar sulet/suletta üna chanzun davant ün public


Las damondas vegnan discutadas (igl emprem en dus e suenter el plenum).

Las amparadas vignan discutadas (gl'amprem an dus a suainter an classa).

Las dumandas vegnan discusas il prüm in duos e zieva in classa.

Las dumondas vegnan discusas il prüm in duos e davo in classa.


5. Pinocchio survegn in nas liung, sch'el di manzegnas. Vesan ins era vida tei, sche ti dis schulas?

5. Igl Pinocchio survean egn nas lùng, sch'el gi manzegnas. Vez'ign ear veda te, scha tei gis betga la vardad?

5. Pinocchio survain ün nes lung, sch'el disch manzögnas. As vezza eir vi da te, scha tü dist manzögnas?

5. Pinocchio survain ün nas lung, sch'el disch manzögnas. As vezza eir vi da tai, scha tü dist manzögnas?


Silsuenter reparta la scolasta il model (M8.2a-c) ed ils scolars taccan quel en lur arcun da patratgs. Els dattan sinceramein risposta allas damondas.

Suainter dat la surmestra agls sculars igl modèl (M8.2a-c) ad els tatgan quel an lur arciv da patratgs. Els raspundan sinzerameing las amparadas.

La magistra scumparta alura il model da copcher (M8.2a-e), ed ils scolars il tachan in lur portfolio dals impissamaints. Els respuondan in maniera sincera a las dumandas.

La magistra scumparta lura il model da copchar (M8.2a-e), ed ils scolars til tachan in lur portfolio dals impissamaints. Els respuondan in maniera sincera a las dumondas.


2. Fas ti mintgaton sco sche ti havesses capiu enzatgei, schegie che ti has en sesez buca capiu ei? Tgei per exempel?

2. Fas tei mintgatànt, sco scha tei vessas capieu anzatge, schagea ca tei âs ansasez betga capieu egl? Tge par exaimpel?

2. Fest tü minchataunt scu scha tü vessast inclet qualchosa, eir scha tü nun hest inclet ünguotta? Che per exaimpel?

2. Fast tü minchatant, sco scha tü vessast inclet alch, eir scha tü nun hast inclet nöglia? Che per exaimpel?


Valetescha ils suandonts puncts cun ina nota:

Valetescha igls savundànts puncts cun egna nota:

Valütescha ils seguaints puncts cun üna nota:


Mintga giugadur tschenta sia figura da giug sil camp da partenza. Il giugadur il pli giuven entscheiva e betta il quadrel. El s'avonza per tons pass sco quei ch'il quadrel muossa e legia la silba, silla quala el ei setschentaus. Sch'el vegn da metter ensemen in plaid entir cun quella silba, astga el ir vinavon il diember da camps che corrispunda al diember da silbas ch'il plaid ha. Cass cuntrari vegn il proxim giugadur vidlunder. Gudignau ha il scolar che va sco emprem tras igl arriv.

Mintga giujeader meta la sia figura da gioi sen la partenza. Igl giujeader igl ple giuven antscheva a fiera igl dat. El s'avànza par tànts pass sco quegl c'igl dat mussa a ligia las silbas c'el passa. Sch'el vean da meter anzemel pleds antiers cun quellas silbas near anqualas da quellas, dastga el ir anavànt igl diember da secturs ca coraspundan agl diember da silbas c'igl pled â. Cass cuntrari vean igl proxim giujeader landervei. Gudagnieu â igl scular ca va sco amprem tras igl final.

Ils giuveders mettan lur figüras da gö sül queder da partenza. Il giuveder il pü giuven cumainza e bütta il det. El fo ils pass e legia tuot las silbas da quel töch via. Sch'el po cumbiner pleds inters cun las silbas (u eir be cun ün pêr da quellas silbas), suos-cha el fer taunts pass inavaunt scu que cha'ls pleds ch'el ho savieu cumbiner haun silbas. Sch'el nu po creer üngüns pleds cun las silbas, es il prossem giuveder landervi. Guadagno il gö ho quella scolara u quel scolar chi vain scu prüm al böt.


Adatg: ei ha denteren silbas che dattan negin plaid.

Adatg: Igl â trànteraint silbas ca datan nign pled ca fa sen.

Attenziun: A do traunteraint eir silbas chi nu daun üngün pled.

Attenziun: I dà tanteraint eir silbas chi nu dan ingün pled.


Suenter scola fa Babon gentar. Il gliendisdis fa el pil solit bizochels, la spisa preferida (ping) Sarmina. Quei dat (ping) ina brava purtgaria (ping) cuschina e Sarmina gida lu da schubergiar. (Ping) la pausa da miezdi va Sarmina bugen (ping) el curtin, (ping) che Babon lavura mintga di. Quei curtin ei (ping) extraordinaris.

Cun egn barschùn da lavar igl dies â la Pippi antschiet a sbater igls ovs 'ping' fearm c'egna part e squitrada 'ping' igls mirs. Quegl c'e vanzo â ella svido 'ping' egna padeala messa 'ping' la plata. Cur 'ping' l'omleta e stada cotga d'egna vart, â ella fiers quella an l'aria, 'ping' c’ella â savieult ad 'ping' 'ping' saplazo an la padeala. A 'ping' c'ella e stada pronta, â la Pippi catapulto ella 'ping' l'antiera tgadafiac 'ping' an la scadeala pinada 'ping' la mesa.

Zieva scoula fo Babon gianter. Il lündeschdi fo el pel solit pizochels, il past predilet (ping) Sarmina. Que do (ping) üna vaira püercharia (ping) chadafö e Sarmina güda alura a cunagir. (ping) la posa da mezdi vo Sarmina gugent (ping) in curtin, (ping) cha Babon lavura mincha di. Quel curtin es (ping) straordinari.

Davo scoula fa Babon giantar. Il lündeschdi fa el pel solit bizoccals, il past predilet (ping) Sarmina. Quai dà (ping) üna vaira püercharia (ping) chadafö e Sarmina güda lura a nettiar. (ping) la posa da mezdi va Sarmina jent (ping) in curtin, (ping) cha Babon lavura mincha di. Quel curtin es (ping) straordinari.


12. Igl aug Flurin ei pur cun tgierp ed olma.

12. Igl ô Fluregn e pur cun tgierp ad olma.

12. Il bap da Flurin es pur cun corp ed orma.

12. Il bap da Flurin es paur cun corp ed orma.


«La specia da plaids da quels fegls enconuschis vus aunc buc. Ella senumna particlas ed ils plaids ein verds. Quei ein atgnamein tut ils auters plaids ch'ein buc nomens, pronoms, adjectivs ni verbs. Viers la fin da quei onn da scola vegn il dragun a raquintar dapli da quels fegls.»

«Ils pleds da quellas föglias nu cugnuschais vus auncha. Els haun nom particlas e sun verds. Que sun insè tuot ils oters pleds chi nu sun nomens, pronoms, adjectivs u verbs. Vers la fin da quist an da scoula vain il dragun a quinter dapü da quellas föglias.»

«Ils pleds da quellas föglias nu cugnuschais vus amo. Els han nom particlas e sun verds. Quai sun insè tuot ils oters pleds chi nu sun nomens, pronoms, adjectivs o verbs. Vers la fin da quist on da scoula vain il dragun a quintar daplü da quellas föglias.»


Ils scolars e las scolaras rispundan lu allas damondas a) e fan il dictat da ping (b). Las damondas rispunda mintgin/mintgina per sesez/sesezza.

Igls sculars a las scularas amprendan d'ancanuscher las particlas. Igl de me easser egna curta introducziùn. Quella spezia da pleds vean aprofundada agl cudesch da lavur 4, capetel 1 (Igls patratgs sgolan).

Las scolaras ed ils scolars respuondan alura a las dumandas a) e faun il dictat da ping (b). Minchüna e minchün respuonda daperse a las dumandas.

Las scolaras e'ls scolars respuondan lura a las dumondas a) e fan il dictat da ping (b). Minchüna e minchün respuonda da per sai a las dumondas.


7. Nies tgaun uorla adina da glina pleina.

7. Igl noss tgàn giapa adigna da gliegna plagna.

7. T'allegrast da pudair ir bainbod in vacanzas?


6. La dumeingia nagn nus savens a spass.


5. La mumma gida mei<strong> mintgaton</strong> da far ils pensums.

5. La mama gida a mei<strong> mintgatànt</strong> da far las leztgas.

5. Minchataunt am güda mia mamma a fer las lezchas.

5. Minchatant am güda mia mamma a far las lezchas.


Il dictat da 'ping' ei ina fuorma da dictat da largias. Enstagl dallas particlas di il scolast sulettamein 'ping' ed il scolar/la scolara sto encurir denter ils plaids survart il plaid che va il meglier a prau cul cuntegn dalla construcziun.

b) Igl dictat da 'ping' e egna furma da dictat da largias. Anstagl da las particlas gi la surmestra suletameing 'ping' ad igl scular sto ancurir trànter igls pleds survart igl pled ca va igl miglier a pro cugl cuntegn da la construcziùn.

Il dictat da 'ping' es üna fuorma da dictat da luochas. La magistra prelegia il text e las scolaras ed ils scolars scrivan ils pleds chi maunchan aint illas luochas. Impè da las particlas (luochas) disch la magistra be 'ping', e'ls scolars stöglian agiundscher il pled adatto. Tuot las particlas sun notedas in ün uorden different suot il text.

Il dictat da 'ping' es üna fuorma da dictat da loccas. La magistra prelegia il text e las scolaras e'ls scolars scrivan ils pleds chi mancan aint illas loccas. Impè da las particlas (loccas) disch la magistra be 'ping', e'ls scolars ston agiundscher il pled adattà. Tuot las particlas sun notadas in ün uorden different suot il text.


11. Jou vont betga bugent tier igl daintist.


4. La damaun astgel jeu mai mirar televisiun.

4. La damàn dastg jou mena vurdar televisiùn.

4. La bunura bod nu possi mê guarder televisiun.

4. La bunura bod nu possa mai guardar televisiun.


2. Jeu mirel televisiun. Miras ti era televisiun?

2. Jou vard televisiùn. Vardas tei ear televisiùn?

2. Eau guard televisiun. Guardast <strong>eir </strong>tü televisiun?

2. Eu guard televisiun. Guardast <strong>eir </strong>tü televisiun?


10. La vesta sin las muntognas ei grondiusa!

10. La vesta sen las muntognas e grandiusa!

10. Cò es la vista süllas muntagnas grandiusa!

10. Quia es la vista süllas muntognas grondiusa!


13. Tgei posters has ti pendiu si en tia combra?

13. Tge posters âs tei palando sei an la tia tgombra?

13. Che posters hest tü pendieu sü in tia chambra?

13. Che posters hast tü pendü sü in tia stanza?


Ins sa era variar il giug cun nomens, verbs ni adjectivs.

Ign sa ear duvrar nomens, verbs near adjectivs anstagl da nums da liacs.

Ad es eir pussibel da varier il gö cun nomens, verbs u adjectivs.

I's po eir variar il gö cun nomens, verbs o adjectivs.


«Tgau, Babon», cloma Sarmina e vegn neu tier la plonta. «Tgau, cara», di el. El streha il suadetsch giu dil frunt e suspira. «Savesses gidar mei? In pèr fegls han piars ils plaids che Filogna haveva nudau. Savesses ti puspei taccar ils plaids silla feglia e suenter metter ella en ils dretgs canasters?» Sarmina mira engiu e vesa in'entira pluna da plaids, fegls brins, oranschs, mellens, blaus e verds. «Co sai jeu tgei plaid che vegn sin tgei fegl?», damonda ella. Filogna cloma giu dalla plonta: «Quei ei fetg sempel! S'imagina la plonta e rispunda lu pass per pass allas damondas che Babon ha nudau sillas tablas.» Sarmina mira sin in plaid, siara ils egls e s'imagina la plonta. Ella patratga vi dallas tablas ina suenter l'autra. Tier la tiarza tabla arva ella ils egls, tacca il plaid sin in fegl mellen e metta il fegl el dretg canaster. Suenter cuntinuescha ella cul proxim plaid. Igl entir temps ch'ella studegia e studegia, ves'ins in grond artg sur igl entir curtin.

«Chau, Babon», clama Sarmina e vain no tal bös-ch. «Chau, chera», disch el. El terdscha giò la süjur dal frunt e suspira. «Am pudessast güder? Ün pêr föglias haun pers ils pleds cha Filunza vaiva noto. Pudessast tü tacher ils pleds darcho süllas föglias e las metter zieva aint illas drettas chavagnas?» Sarmina guarda giò per terra e vezza ün inter battibuogl da pleds, föglias brünas, orandschas, melnas, blovas e verdas. «Ma cu se eau che pled chi vain sün che föglia?», dumanda ella. Filunza clama giò dal bös-ch: «Que es fich simpel! Imaginescha't il bös-ch sül cho e respuonda alura pass per pass a las dumandas cha Babon ho noto sün las tevlas.» Sarmina guarda sün ün pled, serra ils ögls e s'imaginescha il bös-ch. Ella pensa a las tevlas üna zieva l'otra. Tar la terza tevla evra ella ils ögls, tacha il pled sün üna föglia melna e la metta aint illa dretta chavagna. Sün quella tacha ella il prossem pled. Intaunt ch'ella stüdgia, as vezza ün grand arch in tschêl sur tuot il curtin.

«Chau, Babon», cloma Sarmina e vain nan pro'l bös-ch. «Chau, chara», disch el. El terdscha giò la süur dal frunt e suspüra. «Am pudessast güdar? Ün pêr föglias han pers ils pleds cha Filunza vaiva notà. Pudessast tü tachar ils pleds darcheu süllas föglias e tillas metter davo aint illas drettas chavognas?» Sarmina guarda giò per terra e vezza ün inter battibuogl da pleds, föglias brünas, orandschas, gelguas, blauas e verdas. «Ma co saja che pled chi vain sün che föglia?», dumonda ella. Filunza cloma giò dal bös-ch: «Quai es fich simpel! T'imaginescha il bös-ch sül cheu e respuonda lura pass per pass a las dumondas cha Babon ha notà süllas tablas.» Sarmina guarda sün ün pled, serra ils ögls e s'imaginescha il bös-ch. Ella pensa a las tablas üna davo tschella. Pro la terza tabla driva ella ils ögls, tacha il pled sün üna föglia gelgua e tilla metta aint illa dretta chavogna. Sün quella tacha ella il prossem pled. Intant ch'ella stübgia, as vezza ün grond arch in tschêl sur tuot il curtin.


Lai passar ils plaids tras la maschina. Da tgei bischel sortan els puspei?

Lasche passar igls pleds tras la planta. Da tge rom sortan els?

Lascha passer ils pleds tres la maschina. Da che buocha sortan ils pleds?

Lascha passar ils pleds tras la maschina. Da che bocca sortan ils pleds?


Allas quater tuorna Sarmina dalla scola. Legi il text ed emprendi d'enconuscher il tric, co far uorden culla feglia dalla plonta.

Allas quatter turna Sarmina dalla scola. Lige igl text ed amprande a canoscher igl tric, scu far rughel cun las figlias dallas plantas.

A las quatter tourna Sarmina da la scoula. Legè il text ed imprendè a cugnuoscher il tric, cu fer uorden cun las föglias dals bös-chs.

A las quatter tuorna Sarmina da la scoula. Legiai il text ed imprendai a cugnuoscher il tric, co far uorden cullas föglias dals bös-chs.


Savastgescha sco striùn near striunessa.


b) Cumpletescha il text davart la presentaziun dil striegn culs dretgs plaids.

b) Cumpletescha igl text davart la preschantaziùn digl strign cugls dretgs pleds.

b) Impla las luochas aint il text culs drets pleds.

b) Implischa las loccas aint il text culs drets pleds.


a) Legia il text sco preparaziun per strienar e numerescha las construcziuns en ina successiun che fa senn.

a) Ligia igl text sco preparaziùn par striunar a numerescha las construcziùns an egna suczessiùn ca fa sen.

a) Legia bain las frasas. In che successiun stöglian ellas ster per striuner? Numeresch'las inandret.

a) Legia bain las frasas. In che successiun ston ellas star per striunar? Tillas numerescha inandret.


Semtga tut las caussas che ti drovas pil striegn.

Semtga tut las tgossas ca tei dovras pigl strign.

Prepara tuot que cha tü drouvast per striuner.

Prepara tuot quai cha tü douvrast per striunar.


Exercitescha il striegn cun in partenari. Lez di a ti tgei che ti sas aunc migliurar.

Exerzitescha igl strign cun egn partenari. Lez gi a tgei, tge ca tei sas ànc migliurar.

Exercitescha a striuner cun ün conscolar u üna conscolara. Quel/Quella at disch, che cha tü poust fer meglder.

Exercitescha a striunar cun ün conscolar o üna conscolara. Quel o quella at disch, che cha tü poust far meglder.


Adatg: Vers striuns muossan in tric mo ina gada e tradeschan mai el.

Adatg: Vers striùns mussan egn tric me egn'eada a tradeschan mena el.

Attenziun: Drets striuns muossan ün tric be ...................................... vouta e nu'l tradeschan mê.

Attenziun: Drets striuns muossan ün tric be ....................................... jada e nu til tradischan mai.


Organisescha ina capiala ed ina bitgetta magica. Ti sas era zambergiar quei material.

Organisescha egna tgapeala ad egna batgeta magica. Tei sas ear zambargear que material.

Organisescha ün chapè ed üna bachetta magica. Quel materiel poust tü eir zambrager.

Organisescha ün chapè ed üna percha magica. Quel material poust tü eir zambriar.


Naturalmein astga il striun buca muncar el circus. Fai ils pensums.

Natiralmeing dastga igl striùn betga mantgear agl zircus. Fe las leztgas.

Il striun nu po mancher i'l circus. Fo las lezchas.

Il striun nu po mancar aint il circus. Fa las lezchas.


Tgei sas ti ussa dallas specias da plaids? Fai ils exercezis.

La Pippi fa egna visita an scola. Mussa ad ella da schonglar cun tut las spezias da pleds.

Tge sast te ossa dallas speztgas da pleds? Fò igls exercezis.

Che sest tü uossa da las spezchas da pleds? Fo ils exercizis.

Che sast tü uossa da las spezchas da pleds? Fa ils exercizis.


3. Damonda tgei che schabegi cun in ballun strienau.

3. Ampeara tge ca capeti cugl balùn striuno.

3. Dumanda al public che chi capita cun tieu ballun striuno (quel cun la crusch).

3. Dumonda al public che chi capita cun teis ballun striunà (quel culla crusch).


Stimau publicum, cordial beinvegni a mia presentaziun magica!

Stimo publicum, cordial bagnvagnieu a la mia preschantaziùn magica!

Cheras spectaturas e chers spectatuors, ün cordiel bainvgnieu a mia preschantaziun magica.

Charas spectaturas e chars spectaturs, ün cordial bainvgnü a mia preschantaziun magica.


3. Metta la guila da tgau silla meisa da striegn.

3. Metta l'aguetta sülla maisa da striuner.

3. Metta la gluetta sülla maisa da striunar.


Abracadabra, hocuspocus fidipar, ballun – ballun astgas buca schluppar!

Abracadabra, hocuspocus fidipar, balùn - balùn dastgas betga schlupar!

Abracadabra, hocuspocus, fidiper – ballun, ballun tü nu suos-chast schlupper!

Abracadabra, hocuspocus, fidipar – ballun, ballun tü nu das-chast schloppar!


b) Legia ussa la preparaziun dil striegn ed enquera per mintga pass il text che va a prau. Scriva il dretg diember el caum.

b) Ligia la preparaziùn digl strign ad anquiera par mintga pass igl text digl dascurs ca va a pro. Noda la zefra ca coraspunda.

b) Prepara't bain pel striögn. Legia ils 5 pass da striuner e las frasas illa tabella suotvart. Numerescha las frasas illa tabella tenor ils 5 pass da striuner?

b) At prepara bain pel striögn. Legia ils 5 pass da striunar e las frasas illa tabella suotvart. Numerescha las frasas illa tabella tenor ils 5 pass da striunar?


2. Tacca sin in da quels balluns ina crusch cun cola da pupi.

2. Tatga sen egn da quels balùns egna crusch cun pulpier da tatgear.

2. Fo sün ün dals balluns üna crusch cun colla da palperi.

2. Fa sün ün dals balluns üna crusch cun colla da palperi.


Preziau publicum, cordial engraziament per vossa attenziun e sin seveser!

Praztgeada raspada, cordial angraztgamaint par la vossa atenziùn a sen savaser!

Grazcha fich per voss'attenziun e bun arriv a chesa.

Grazcha fich per voss'attenziun e bun arriv a chasa.


4. Strienescha tiu ballun preparau. Adatg: Muossa al publicum adina la vart senza cola da pupi! Fora culla guila da tgau exact ella crusch da cola da pupi.

4. Striunescha igl tieus balùn preparo. Adatg: Mussa agl publicum adigna la vart sainza pulpier da tatgear! Fora cun la globa exact an la crusch da pulpier da tatgear.

4. Striuna uossa tieu ballun cun la crusch. Attenziun: Muossa al public la vart sainza la crusch. Fo precis illa mited da la crusch üna foura cun tia aguetta.

4. Striuna uossa teis ballun culla crusch. Attenziun: Muossa al public la vart sainza la crusch. Fa precis illa mità da la crusch üna foura cun tia gluetta.


2. Damonda da tgei che tiu striegn setracti. Lai schluppar il ballun normal cun agid dalla guila da tgau.

2. Ampeara da tge c'igl satracta agl tieus strign. Le schlupar igl balùn sco usito cun agid da la guila da tgieu.

2. Declera tieu striögn. Fo schlupper il ballun sainza la crusch cun agüd da l'aguetta.

2. Declera teis striögn. Fa schloppar il ballun sainza la crusch cun agüd da la gluetta.


a) Prepara igl tieus tric oravànt cun quito.


Tgei manegeis vus che jeu strieneschi? Tgei vegn a capitar, sche jeu forel cun quella guila en in ballun?

Tge manageaz vus ca jou striuneschi? Tge vean a capitar, scha jou for cun quella guila an egn balùn?

Che pensais ch'eau striuna? Che capitaro, sch'eau fatsch üna foura aint il ballun?

Che pensaivat ch'eu striuna? Che capitarà, sch'eu fetsch üna foura aint il ballun?


Ussa fai tez striegn! Ti drovas: dus balluns, cola da pupi ed ina guila da tgau.

Ussa fe tez strign! Tei dovras: dus balùns, cola da pulpier ad egna globa.

Striunescha svess. Tü drouvast duos balluns, colla da palperi ed ün'aguetta.

Striunescha svess. Tü douvrast duos balluns, colla da palperi ed üna gluetta.


Mo tgei capeta, sche jeu forel el ballun magic?

Mo tge capeta, scha jou for agl balùn magic?

E che capitaro, sch'eau fatsch üna foura aint il ballun striuno?

E che capitarà, sch'eu fetsch üna foura aint il ballun striunà?


c) Exercitescha bein il tric e presenta lu tiu striegn.

c) Exerzitescha bagn igl tric a preschainta igl tieus strign ad egn publicum.

c) Exercitescha il tric e preschainta'l alura als conscolars ed a las conscolaras.

c) Exercitescha il tric e til preschainta lura als conscolars ed a las conscolaras.


1. Sufla si ils dus balluns e nuescha els.

1. Zufla sei igls dus balùns a nuva els.

1. Boffa sü ils duos balluns e fo ün nuf.

1. Sofla sü ils duos balluns e fa ün nuf.


Finalmein ha Sarmina puspei taccau tut ils plaids sils fegls e plazzau quels els differents canasters. Ella porta ils canasters vi tier la casa e metta els sper la scala dil balcun. Babon ha gest mess ina barbalada d'urteis el fuorn. Sarmina fa aunc ils pensums, metta a meisa ora sil balcun e spetga lu sin ina sutga. Finalmein auda ella il sgriziem dalla geina. Ella cuora tras il curtin ed embratscha Babic. «Buc ...! Jeu sun plein colur ...!», ri el. Mo quei ei tuttina a Sarmina. Siu t-shirt ei uss buca pli mo violets, mobein era alvs da diamant, verds da smaragd e cotschens da scarlat. «Tgei colurs ...», smarveglia ella. Babic streha cun il maun tras ses cavels blonds ch'ein plein tacs verds. «Gie, quella famiglia ha propi vuliu in'autra colur en mintga stanza.»

Finalmaintg ò Sarmina tatgea puspe tot igls pleds sen las figlias e las agiuntadas aint igls differents canasters. Ella porta igls canasters ve tar la tgesa ed igls metta dasper la stgela digl balcung.  Babon ò gist mess ena barbalada dad urteis aint igl furn. Sarmina fò anc igls pensums, metta meisa or sen igl balcung e spetga alloura sen ena soptga. Finalmaintg sainta ella igl sgrizgem dalla genna. Ella corra tras igl curtgign ed ambratscha Babic. «Betg ...! Ia sung plagn calour ...!», rei el. Ma chegl è tuttegna a Sarmina. Igl sies t-shirt è ossa betg ple angal violet, mabagn er alv da diamant, verd da smaragd e cotschen da scarlat. «Tge calours ...», sa smarveglia ella. Babic stretga cun igl mang tras igls sies tgavels blonds tgi èn plagn tatgs verds. «Ea, chella famiglia ò propi lia en'otra calour an mintga stanza.»

s-chela da la lobgia. Babon ho güst miss üna raseda da ravitscha aint il furnin. Sarmina fo auncha las lezchas, metta maisa our sün lobgia e spetta alura sün ün s-chabè. Finelmaing oda ella il sgrizchöz da la genna. Ella cuorra tres il curtin e do üna brancleda a Babic. «Na ...! Eau sun plain culur ...!», ria el. Ma que es listess a Sarmina. Sieu t-shirt nun es uossa pü be violet, ma eir alv diamant, verd smaragd e cotschen s-charlatta. «Che culuors ...», as schmüravaglia ella. Babic vo cul maun tres sieus chavels blonds chi sun plain tacals verds. «Schi, quella famiglia ho propi vulieu ün'otra culur in mincha staunza.»


2. Pertgei tila Monino – tenor Babic – las nuschs da cocos viers Babon e Sarmina? Quiteis vus quei en uorden?

2. Pertge teira Monino – tenor Babic – las nouschs da cocos vers Babon e Sarmina? Cattez vous chegl an urden?

2. Perche tira Monino – seguond Babic – las nuschs da cocos vers Babon e Sarmina? Chattais vus que in uorden?

2. Perche tira Monino – tenor Babic – las nuschs da cocos vers Babon e Sarmina? Chattais vus quai in uorden?


b) Con bugen has ti legiu la historia da Sarmina? Tgei ha plaschiu a ti, tgei pli pauc? Scriva 2-3 construcziuns.

b) Scu ast te catto l'istorgia da Sarmina? Tge at ò plaschia, tge pi pac? Screiva 2-3 construcziuns.

b) Cu hest tü chatto l'istorgia da Sarmina? Che t'ho plaschieu bain, che pü poch? Scriva 2-3 frasas.

b) Co hast tü chattà l'istorgia da Sarmina? Che t'ha plaschü bain, che plü pac? Scriva 2 fin 3 frasas.


4. Ussa enconuschis vus l'entira historia da Sarmina. Tgei ei inventau en quella historia e tgei ei propi pusseivel?

4. Ossa cunaschez vous l'antiera istorgia da Sarmina. Tge è tot invento ainten chell'istorgia e tge è propi pussebel?

4. Uossa cugnuschais vus tuot l'istorgia da Sarmina. Che es tuot invento in quell'istorgia e che es propi pussibel?

4. Uossa cugnuschais vus tuot l'istorgia da Sarmina. Che es tuot inventà in quist'istorgia e che es propa pussibel?


a) Discutescha las suandontas damondas cun tias conscolaras e tes conscolars.

a) Discutescha las suandontas dumondas cun las tias conscolaras ed igls ties conscolars.

a) Discuta las seguaintas dumandas cun tias conscolaras e tieus conscolars.

a) Discuta las seguaintas dumondas cun tias conscolaras e teis conscolars.


Els van sil balcun, nua ch'ei freda stupent or da cuschina. Babon salida el: «Tgau, Jannic. Co ei tiu di staus?» Babic di: «Tut en uorden. E tier vus? Tgei raquentan ils animals?» Sarmina rispunda: «Monino vess bugen bananas.» Babon scrola il tgau. «Sch'el targess buc adina nuschs da cocos, cumprass jeu bugen in pèr bananas per el.» Babic damonda: «Ha el insumma inaga tuccau vus?» Sarmina e Babon miran in sin l'auter. «Na ...» Babic ri. «Jeu creiel ch'el betta aposta dasperas ... E quei mo per dar silla gnarva.» El mira sils canasters sper il balcun. «E vus essas stai huslis! Quei ei stupent. Cun quella feglia sai jeu puspei far bellezia colurs.» Babic mira sin Sarmina. «Co plai la casa a ti?» Ella surri tut cuntenta. «Ella ei schi biala sco il tschiel.» La famiglia semetta a meisa e gauda la barbalada contemplond la rendida dil sulegl.

Els von sen igl balcung, noua tgi savoira stupent or da cuschigna. Babon igl saleida: «Tgau, Jannic. Scu è sto igl ties de?» Babic dei: «Pulit. E tar vusoters? Tge rachintan igls animals?» Sarmina rasponda: «Monino vess gugent bananas.» Babon scassa la testa. «Schi el tiress betg tott'urela nouschs da cocos, cumpress ia gugent en pêr bananas per el.» Babic dumonda: «Ma ò el gio tutgia eneda vusoters?» Sarmina e Babon vardan l'egn sen l'oter. «Na ...» Babic rei. «Ia crei tgi el teira aposta dasperas ... E chegl angal per zaccar vusoters.» El varda sen igls canasters dasper igl balcung. «E vusoters ischas gio stos fleissas! Chegl è stupent. Cun chellas figlias sa ia puspe far belezza calours.» Babic varda sen Sarmina. «Scu at plai la tgesa?» Ella surrei tot cuntainta. «Ella è schi bela scu igl tschiel.» La famiglia sa tschainta a meisa e giolda la barbalada contemplond la darandeida digl suglegl.

bes-chas?» Sarmina respuonda: «Monino vess gugent bananas.» Babon squassa il cho. «Sch'el nu tress tuotta pezza nuschs da cocos, cumpress eau gugent ün pêr bananas per el.» Babic dumanda: «Ma as ho el già tucho üna vouta?». Sarmina e Babon guardan ün sü per l'oter. «Na ...» Babic ria. «Eau craj ch'el tira aposta daspera ... E que be per as zaccagner.» El guarda sün las chavagnas dasper la lobgia. «E vus essas già stos diligiaints! Que es stupend. Cun quellas föglias se eau darcho fer culuors da bellezza.» Babic guarda sün Sarmina. «Cu at plescha la chesa?» Ella surria tuot cuntainta. «Ella es bella scu il tschêl.» La famiglia as tschainta a maisa e gioda la raseda contempland il tramunt dal sulagl.

Els van sün lobgia, ingio chi odura stupend our da chadafö. Babon til salüda: «Chau, Jannic. Co es stat teis di?» Babic disch: «Flot. E pro vo? Che quintan las bes-chas?» Sarmina respuonda: «Monino vess jent bananas.» Babon squassa il cheu. «Sch'el nu tress tuotta pezza nuschs da cocos, cumpress eu jent ün pêr bananas per el.» Babic dumonda: «Ma s'ha el fingià toc üna jada?». Sarmina e Babon guardan ün sü per tschel. «Na ...» Babic ria. «Eu crai ch'el tira aposta daspera ... E quai be per as zaccagnar.» El guarda süllas chavognas sper la lobgia. «E vo eschat fingià stats diligiaints! Quai es stupend. Cun quellas föglias poss eu darcheu far culurs da bellezza.» Babic guarda sün Sarmina. «Co at plascha la chasa?» Ella surria tuot cuntainta. «Ella es bella sco il tschêl.» La famiglia as tschainta a maisa e gioda la rasada contemplond il tramunt dal sulai.


3. Mirei la paletta da colurs silla proxima pagina. Tgei colurs desses vus bugen allas preits da vossa casa ni habitaziun?

3. Vurde la paletta da calours sen la proxima pagina. Tge calours dessas vous gugent allas pareis dalla vossa tgesa u abitaziun?

3. Guardè la paletta da culuors a la prosma pagina. Che culuors dessas vus gugent a las paraids da vossa chesa u abitaziun?

3. Guardai la paletta da culurs a la prosma pagina. Che culurs dessas vus jent a las paraids da vossa chasa o abitaziun?


1. Pertgei drova Babic la feglia che Babon e Sarmina han rimnau?

1. Per tge dovra Babic las figlias tgi Babon e Sarmina on rimno?

1. Per che drouva Babic las föglias cha Babon e Sarmina haun ramasso?

1. Per che douvra Babic las föglias cha Babon e Sarmina han ramassà?


Legi la fin dalla historia da Sarmina e fagei ils exercezis.

Lige la fegn dall'istorgia da Sarmina e fasche igls exercezis.

Legè la fin da l'istorgia da Sarmina e fè ils exercizis.

Legiai la fin da l'istorgia da Sarmina e fat ils exercizis.


a) Discutè las seguaintas dumandas in classa:

a) Discutai las seguaintas dumondas in classa:


Ei dat massa plaids che vegnan pronunziai cun 'sch', denton screts cun 's'. Legia il memo e fai ils pensums.

Igl dat blears pleds ca vignan pronunztgieus cun 'sch' mo screts cun 's'. Ligia igl memo a fe las leztgas.

I dat blers pleds tgi vignan pronunztgias cun 'sch', scretgs dantant cun 's'.

A do fich bgers pleds chi vegnan pronunzchos cun 'sch', ma scrits cun 's'. Legia il memo e fo las lezchas.

I dà fich blers pleds chi vegnan pronunzchats cun 'sch', ma scrits cun 's'. Legia il memo e fa las lezchas.


c) Fai il pensum che la scolasta dat a ti cun in partenari.

c) La surmestra dat a tgei egna leztga. Fe ella cun egn partenari.

c) Fò igl exercezi tgi te survignst dalla scolasta cun en partenari u ena partenaria.

c) Fo las lezchas cha la magistra at do insembel cun ün conscolar u üna conscolara.

c) Fa las lezchas cha la magistra at dà insembel cun ün conscolar o üna conscolara.


sbagl, sculars, sdrema, sfratgear, sgular, ski, squadra, sromar, strada, svantrar, sgarmar

il sbagl, la scoula, il sfrach, la spedla, la staila, svuler (ed eir: il ski, la skizza, il skelet)

il sbagl, la scoula, il sfrach, la spadla, la staila, svolar, ed eir: il ski, la skizza, il skelet


Vulesses ti era mintgaton saver far striegn e scriver senza sbagls? Quei cheu vegns ti da far senza striegn.

Lessas ear bugent saver far strign mintgatànt a scriver sainza sbagls? Quegl qua sas tei far sainza striunar.

Lessas te er saveir striunar mintgatant e screiver sainza sbagls? Chegl cò vignst te da far sainza strign. Ligia igl memo e fò igls exercezis.

Vulessast eir tü minchataunt savair striuner e scriver sainza sbagls? Quecò sest tü fer sainza striögn!

Lessast eir tü minchatant savair striunar e scriver sainza fals? Quist sast tü far sainza striögn!


s (pronunziaus sch) scrivan ins avon consonant (cun excepziun digl l).

s (pronunztgieu sch) scriv'ign davànt consonànts (cun exzepziùn da l, m, n):

s (pronunztgia 'sch') ins screiva davant consonant (cun excepziun digl l)

s (pronunzcho sch) as scriva davaunt ün consonant (cun excepziun da l, m, n, gn).

s (pronunzchà sch) as scriva davant ün consonant (cun excepziun da l, m, n, gn).


Avon tgei bustabs vegn ei scret 's', denton pronunziau 'sch'?

Avànt tge bustabs scrivainsa 's' mo giagn 'sch'?

Davant tge bustabs vign scretg 's', dantant pronunztgia 'sch'?

Davaunt chenüns custabs vain scrit ün 's', ma pronunzcho sch?

Davant che custabs vain scrit ün 's', ma pronunzchà sch?


Avànt tge consonànts giainsa 'sch' a scrivagn 'sch'?

Davaunt chenüns custabs vain scrit 'sch' e pronunzcho sch?

Davant che custabs vain scrit 'sch' e pronunzchà sch?


Tgeinins dils suandonts plaids ein excepziuns? Noda els e scriva els sper la dretga part dil memo.

Tgenegns dilgs savundànts pleds en exzepziùns? Marcescha els cun calur.

Cu vain scrit e pronunzcho il sun sch davaunt ün vocal?


schaner, schumber, schember, forbesch, pasch

scha, schi, schiglius, schoglier, la schurma, la forsch, il pesch, la pêsch

scha, schi, schiglius, schoglier, la schurma, la forsch, il pesch, la pasch


Co vegn ei pronunziau e scret avon in vocal?

Co vean igl pronunztgieu a scret avànt egn vocal?

Do que excepziuns? Chenünas? Fo ün pêr exaimpels.

Daja excepziuns? Chenünas? Fa ün pêr exaimpels.


stgirat, schlop, skis, schlogn, schnavur, snob, muschna, slogan, schluc, smaragd, slalom, forbesch

rischmelna, stgirat, muschna, snizzar, marschung, schluppet, skis, pesch, caschmang


b) Hest uossa inclet? Scriva 's', 'sch' u 's-ch' illas luochas.

b) Hast uossa inclet? Scriva 's', 'sch' o 's-ch' illas loccas.


Scrivan ins tut ils plaids alla fin cun 'sch'?

Scriv'ign tut igls pleds a la fegn cun 'sch'?

Ins screiva tot igls pleds alla fegn cun 'sch'?

As scriva il sun sch a la fin dal pled adüna cun 'sch'?


sch scrivan ins avon vocal ed alla fin dil plaid.

sch scriv'ign davànt vocals ad a la fegn digl pled:

sch ins screiva davant vocal ed alla fegn digl pled.

sch as scriva davaunt ün vocal ed a la fin dal pled.

sch as scriva davan ün vocal ed a la fin dal pled.


c) Legia mintga construcziun. Streha adina quella che ti has duvrau. Colurescha e scriva ils nums dils clowns silla lingia e rispunda alla damonda.

c) Ligia mintga construcziùn. Streha adigna quella ca tei âs duvro. Calurescha a scriva igls nums digls clowns sen las lingias a raspunda l'amparada.

c) Ligia mintga construcziun. Stretga chella tgi te ast duvro. Colurescha e screiva igls noms digls clowns sen la lengia e rasponda allas dumondas.

c) Legia bain las frasas. Stricha adüna que cha tü hest già druvo. Culurescha e scriva ils noms dals clowns sün las lingias. Respuonda a las dumandas.

c) Legia bain las frasas. Stricha adüna quai cha tü hast fingià dovrà. Culurischa e scriva ils noms dals clowns süllas lingias. Respuonda a las dumondas.


• Far rir la glieud ei ina caussa difficila. Savesses vus far quei?

• Far rir la glieud e egna tgossa difizila. Fussas vus bùns da far quegl?

Far reir la gliout è grev. Savessas vusoters far chegl?

• Ad es difficil da fer rir a la glieud. Savessas vus fer que?

• Id es difficil da far rier a la glieud. Savessat vus far quai?


8. La tschitta cotschna va bein a prau culs calzers blaus.

8. La tschitabula cotschna va bagn a pro cugls calzers blaus.

8. La tschitta cotschna vo bagn a pro cun igls calzers blos.

8. Il splerin cotschen nu s'affo cun las s-charpas blovas

8. Il splerin cotschen nu s'affa cullas s-charpas blauas.


- costum tarlischont cun caultschas fetg

- costum targlischaint cun tgòltschas fetg

- costum targlischont cun tgotschas fitg


4. Il clown cullas caultschas blauas stat sper il clown cun calzers mellens.

4. Igl clown cun las tgòltschas blauas stat sper igl clown cun calzers melens.

4. Igl clown cun las tgotschas blavas stat dasper igl clown cun calzers mellens.

4. Il clown cun las chotschas blovas es sper il clown cun las s-charpas melnas.

4. Il clown cullas chotschas blauas es sper il clown cullas s-charpas gelguas.


- survantscheglias cun en artg neir ed ot


• Haveis vus bugen clowns? Pertgei (buc)?

• Vez vus bugent igls clowns? Partge (betg)?

Vez vusoters gugent clowns? Pertge (betg)?

• Vais vus gugent a clowns? Perche (na)?

• Vais vus jent a clowns? Perche (brich)?


Tgei ei in clown e co sestellegia el? Experimentescha tez/tezza e fai ils pensums.

Tge e egn clown a co sastalegia el? Experimentescha tez/teza a fe las leztgas.

Tge è en clown e tge sa stalegia el? Experimentescha tez/tezza e fò igls exercezis.

Che es ün clown e cu as cumporta quel? Experimentescha e fo las lezchas.

Che es ün clown e co as cumporta quel? Experimentescha e fa las lezchas.


in ei il spieghel da l'auter e fa suenter tut a quel

egn e igl spievel da l'oter a fa suainter tut a quel

egn è igl spievel da l'oter ed igl imitescha

ün es il spievel da l'oter ed al fo zieva tuot

ün es il spejel da tschel e til fa davo tuot


ir sin differentas modas, p.ex. sco in pinguin, senza far schanugl, cun far sigliots

ir sco egn pinguin, sainza far schanugl, cun far sagliots, a.a.a.

eir sen differentas modas, p.ex. scu en pinguin, sainza far schanugl, cun dar sagls

as mouver p.ex. scu ün pinguin, sainza fer schnuogl, cun fer sagls

as mouver p.ex. sco ün pinguin, sainza far schnuogl, cun far sagls


Tut ils moviments e la mimica ch'ils clowns fan ston perquei esser exagerai. Aschia communicheschan els numnadamein cul publicum. Pil pli mo marmugnan els senza ch'ins capeschi in plaid.

Tut igls movimaints a la mimica, c'igls clowns fan, ston parquegl easser surfatgs. Ascheia comunitgeschan els numnadameing cugl publicum. Piglple me marmugnan els anzatge ad ign capescha schuber nut.

Perchegl ston tot igls muvimaints e la mimica tgi igl clown fò esser exageros. Uscheia communitgeschan els numnadamaintg cun igl publicum. Igl pi savens marmognan els sainza tgi ins tgapescha en pled.

Ils muvimaints e gests cha'ls clowns faun sun exageros. Uschè comunicheschan els cul public. Minchataunt marmuognan els, sainza cha s'inclegia ün pled.

Ils movimaints e mots cha'ls clowns fan sun exagerats. Uschè comunicheschan els cul public. Minchatant marmuognan els, sainza chi s'inclegia ün pled.


2. Il clown il pli seniester senumna Gustav.

2. Igl clown igl ple saniester sanumna Gustav.

2. Igl clown igl pi sanester ò nom Gustav.

2. Il clown chi sto da la vart schnestra ho nom Gustav.

2. Il clown chi sta da la vart schnestra ha nom Gustav.


3. Igl Pedro porta egna tgapeala cotschna.


5. Ils calzers da Frido han la medema colur sco la capiala da Gustav.

5. Igls calzers digl Frido ân la madema calur sco la tgapeala digl Gustav.

5. Igls calzers da Frido on la madema calour scu la tgapela da Gustav.

5. Las s-charpas da Frido haun la listessa culur scu il chapè da Gustav.

5. Las s-charpas da Frido han la listessa culur sco'l chapè da Gustav.


a) S'imaginescha ina producziun da circus senza clowns! Els ein adina in'attracziun e fan rir la glieud sigl entir mund. Era els ein artists. Clowns san far empau dil tut, denton cunzun scarpitschar, dar entuorn las ureglias e survegnir calzeradas. Era quei ston ins exercitar, per ch'ei hagi in bien effect. Fuss gie sgarscheivel, sche negin riess!

a) S'imaginescha egna producziùn da zircus sainza clowns! Els en adigna egn'atracziùn a fan rir la glieud segl antier mund. Ear els en artists. Clowns san far ampo digl tut, dantànt cunzund scarpitschear, dar egna schlepa anturn las ureglias a survagnir calzeradas. Ear quegl ston ign exerzitar par c'igl vegi egn bùn efect. Fuss gea sgarschevel scha nign riess!

a) T'imaginescha ena producziun da circus sainza clowns! Els èn adegna en'attracziun e fon reir la gliout sen igl antier mond. Er els èn artists. Clowns son far en po digl tot, dantant cunzont dar an vainter, dar egna anturn las ureglias u survagneir ena paeda agl tgigl. Er chegl stò neir exercito, per tgi vegia en bung effect. Fiss gio sgarschevel schi nign riess!

a) Imaginescha't ün circus sainza clowns! Els sun ün'attracziun tuot speciela e faun rir a la glieud sün tuot il muond. Eir els sun artists. Clowns saun fer ün pô da tuot, impustüt s'inchambüerler, der schleppuns e pajedas. Eir que as stu però trener. A füss bain trist, sch'üngün nu riess!

a) T'imaginescha ün circus sainza clowns! Els sun ün'attracziun tuot speciala e fan rier a la glieud sün tuot il muond. Eir els sun artists. Clowns san far ün pa da tuot, impustüt s-charpütschar, dar schleppuns e pajadas. Eir quai as stoja però trenar. I füss bain trist, sch'ingün nu riess!


dar ina entuorn las ureglias (quei secapescha senza far mal al partenari)

dar egna schlepa anturn las ureglias (quegl sacapescha sainza far mal agl partenari)

der üna intuorn las uraglias (s'inclegia sainza fer mel al conscolar u a la conscolara)

dar üna intuorn las uraglias (s'inclegia sainza far mal al conscolar o a la conscolara)


Fagei il clown! Exercitei las suandontas situaziuns e presentei ina ni l'autra alla classa. Forsa vegnis vus schizun da raquintar ina pintga historia senza plaids. Empruei!

Faged igl clown! Exerzitad las savundàntas situaziùns a preschantad egna near l'otra a la classa. Forza eassas schizund bùns da raquintar egna pintg'istorgia sainza pleds. Ampruvad!

Fasche da clowns. Exercite las suandontas situaziuns e preschente egna u l'otra alla classa. Forsa niz perfign da rachintar ena curta istorgia sainza pleds. Amprue!

Fè il clown! Exercitè ils seguaints muvimaints e gests e preschantè quels a vossas conscolaras ed a voss conscolars. Forsa essas vus buns da quinter üna pitschna istorgia sainza pleds. Pruvè!

Fat il clown! Exercitai ils seguaints movimaints e mots e tils preschantai a voss conscolars ed a vossas conscolaras. Forsa eschat vus buns da quintar üna pitschna istorgia sainza pleds. Provai!


9. La tschitta da Frido ha la medema colur sco ils calzers da Pedro.

9. La tschitabula digl Frido â la madema calur sco igls calzers digl Pedro.

9. La tschitta da Frido ò la madema calour scu igls calzers da Pedro.

9. Il splerin da Frido ho la listessa culur scu las s-charpas da Pedro.

9. Il splerin da Frido ha la listessa culur sco las s-charpas da Pedro.


• Han ils clowns adina buna luna? Tgei fageis vus per survegnir buna luna?

• Ân igls clowns adigna bùna luna? Tge fagez vus par survagnir bùna luna?

On igls clowns adegna buna luna? Tge faschez vusoters per aveir buna luna?

• Haun ils clowns adüna buna glüna? Che fais vus per avair buna glüna?

• Han ils clowns adüna buna glüna? Che fais vus per avair buna glüna?


• Enconuscheis vus aunc auters plaids per 'clown'?

• Ancanuschez vus ànc oters pleds par 'clown'?

Cunaschez vusoters anc oters pleds per 'clown'?

• Cugnuschais vus aunch'oters pleds per 'clown'?

• Cugnuschais vus amo oters pleds per 'clown'?


7. Frido stat buca sper Gustav cullas caultschas verdas.

7. Igl Frido stat betga sper igl Gustav cun las tgòltschas verdas.

7. Frido stat betg dasper Gustav tgi porta tgotschas verdas.

7. Frido nun es sper Gustav cun las chotschas verdas.

7. Frido nun es sper Gustav cullas chotschas verdas.


6. Il clown culla tschitta blaua stat sper il clown culs calzers verds.

6. Igl clown cun la tschitabula blaua stat sper igl clown cugls calzers verds.

6. Igl clown cun la tschitta blava stat dasper igl clown cun igls calzers verds.

6. Il clown cul splerin blov es sper il clown cun las s-charpas verdas.

6. Il clown cul splerin blau es sper il clown cullas s-charpas verdas.


vuler seser giu sin ina sutga ed enstagl dar giun plaun

far sco sch'ign less sear sen la sutga a cupitgear dasperas

leir tschantar sen ena soptga e dar giu dasperas

fer finta da cruder sper il s-chabè, cur cha's voul tschanter giò

far finta da crodar sper la sopcha, cur chi's voul sezzer giò


1. Las caultschas e las capialas dils clowns han adina la medema colur.

1. Las tgòltschas a las tgapealas digls clowns ân adigna la madema calur.

1. Las tgotschas e las tgapelas digls clowns on mintgamai adegna la madema calour.

1. Las chotschas ed il chapè dals clowns haun adüna la listessa culur.

1. Las chotschas e'l chapè dals clowns han adüna la listessa culur.


• Pren dus bals (A, C) el maun dretg ed in bal (B) el maun seniester.

Prenda duas buras (A, C) agl màn dretg ad egna bura (B) agl màn saniester. Fiera ad òlt la bura A agl màn dretg.

• Piglia duos ballinas (A, C) i'l maun dret ed üna ballina (B) i'l maun schnester.

Piglia duos ballinas (A, C) i'l man dret ed üna ballina (B) i'l man schnester. Bütta sü davant tai la ballina A i'l man dret.


Elefants ein ils pli gronds animals che vivan sin tiara. Els san contonscher ina grondezia da tochen quater meters e pesar tochen sis tonnas. Quei ei circa aschi grev sco in pign camiun.

Igls elefànts en igls ple grànds animals ca vivan sen teara. Els san cuntànscher egna grandeztga d'antocen quater meters a pasar antocen sis tonas. Quegl e zirca aschi greav sco egn pintg camiùn.

Elefants sun las pü grandas bes-chas chi vivan sün terra. Els paun avair üna grandezza fin a quatter meters e paun pser fin a ses tonnas. Que es circa uschè greiv scu ün pitschen camiun.

Ils elefants sun las plü grondas bes-chas chi vivan sün nossa terra. Els pon avair üna grondezza da bundant quatter meters e pon pasar fin a ses tonnas, dimena circa tant sco ün pitschen camiun.


Mira co ti sas daventar ina schongladra ni in schonglader da circus.

Varda, co tei sas davantar egna schongladra near egn schonglader da zircus.

Uschè poust eir tü dvanter üna schonglöra u ün schonglör dal circus. Fo ils exercizis.

Uschè poust eir tü dvantar üna schonglöra o ün schonglör dal circus. Fa ils exercizis.


c) Il pli usitau exercezi da schonglar ei la 'cascada'. Quei ei la fuorma da basa dil schonglar.

c) Igl ple usito exerzezi da schonglar e la cascada. Quegl e la furma da basa da schonglar.

c) L'exercizi da schongler il pü simpel es la 'cascada'. Que es la fuorma da basa dal schongler.

c) L'exercizi da schonglar il plü simpel es la 'cascada'. Quai es la fuorma da basa dal schonglar.


a) Ti drovas fazalets ni bals da schonglar. Il meglier van bals da gummi. Bals da tennis ein buc aschi adattai. Els ein memia levs e rollan naven, sch'els crodan per tiara.

a) Tei dovras fazalets near buras da schonglar. Igl miglier va'gl cun buras da guma. Buras da tenis en betg aschi adatadas. Ellas en megna leavas a roclan davent, cur c'i datan par teara.

a) Per schongler as drouva fazölets u ballinas. Il meglder s'adattan ballas da gomma. Ballas da tennis nu sun fich adattedas. Ellas sun memma ligeras e roudlan davent, sch'ellas croudan per terra.

a) Per schonglar voula fazölets o ballinas. Il meglder s'adattan ballas da gomma. Ballas da tennis nu sun fich adattadas. Ellas sun massa ligeras e roudlan davent, schi croudan per terra.


• Pren in bal (ni in fazalet). Betta si el avon tei e peglia el puspei cul medem maun. Emprova igl emprem cul maun dretg e lu cul maun seniester.

• Prend'egna bura (near egn fazalet). Fiera sei ella avànt te a tgapa ella puspe cugl madem màn. Amprova gl'amprem cugl màn dretg ad alura cugl màn saniester.

• Piglia üna ballina (u ün fazölet). Bütt'la sü davaunt te e clapp'la darcho cul listess maun. Prouva il prüm cul maun dret ed alura cul maun schnester.

• Piglia üna ballina (o ün fazölet). Tilla bütta sü davant tai e tilla tschüffa darcheu cul listess man. Prouva il prüm cul man dret e lura cul man schnester.


Perquei nezegian ils carstgauns savens ils elefants sco animal da lavur.

Parquegl dovran igls carstgàns savens igls elefànts sco animal da lavur.

Perque drouvan ils umauns suvenz ils elefants scu bes-cha da lavur.

Perquai douvran ils umans suvent ils elefants sco bes-cha da lavur.


Sch'el vegn attaccaus, drova el la tromba sco arma.

Sch'el vean atatgieu, dovr'el la tromba sco arma.

Sch'el vain attacho, drouva el la tromba scu arma.

Sch'el vain attachà, douvra el la tromba sco arma.


Ils maletgs muossan la 'cascada' per zanistrers.

Igls maletgs mussan la 'cascada' par sanastrers.

Ils purtrets muossan la 'cascada' per tschankins.

Ils purtrets muossan la 'cascada' per tschancners.


• Manegias ti ch'ils elefants hagien ina biala veta el circus? Pertgei (buc)?

• Manegias tei c'igls elefànts vegian egna beala veta agl zircus? Partge (betg)?

Pensais vus cha'ls elefants haun üna bella vita i'l circus? Perche? (na)?

Pensais vus cha'ls elefants han üna bella vita i'l circus? Perche? (brich)?


Ils elefants maglian pastg, feglia, scorsa e fretgs e lur appetit ei enorms. En in di maglian els entuorn duatschien kilos e beiban pli che tschien liters aua.

Igls elefànts maglian earva, figlia, scorzas a fretgs. Lur apetit e enorm. An egn gi maglian els anturn dutschient kilos ad els bevan daple ca tschient liters aua.

Ils elefants maglian erva, föglia, scorza e frütta e lur appetit es enorm. In ün di maglian els intuorn duatschient kils e baivan dapü cu tschient liters ova.

Ils elefants maglian erba, föglia, scorza e frütta e lur appetit es enorm. In ün di maglian els var duatschient kils e baivan daplü co tschient liters aua.


• Havesses ti era bugen mintgaton ina pial elefant? En tgei situaziuns?

• Vessas tei ear bugent mintgatànt egna peal elefànt? An tge situaziùns?

Vessast eir tü minchataunt gugent üna pel d'elefant? In che situaziuns?

Vessast eir tü minchatant jent üna pel d'elefant? In che situaziuns?


b) Enquera in partenari. Inventei ensemen ina varianta da schonglar en dus e presentei quella a vos conscolars/a vossas conscolaras.

b) Anquiera egn partenari. Invantad anzemel egna variànta da schonglar an dus a preschantad quella agls voss cunsculars/vossas cunscularas.

b) Tschercha ad ün partenari u ad üna partenaria. Inventè insembel üna varianta da schongler in duos e preschantè quella a voss conscolars/vossas conscolaras.

b) Tschercha ad ün partenari o ad üna partenaria. Inventai insembel üna varianta da schonglar in duos e preschantai quella a voss conscolars/vossas conscolaras.


a) Tgei constat? Fai in rudi entuorn la dretga risposta.

a) Tge cunstat? Fe egn rudi anturn la dretga rasposta.

a) Che tuorna? Fo ün rinch intuorn la dretta resposta.

a) Che tuorna? Fa ün rinch intuorn la dretta resposta.


1. Ils elefants contonschan ina grondezia da tochen ...

1. Igls elefànts cuntànschan egna grandeztga da antocen ...

1. Ils elefants paun avair üna grandezza fin a ...

1. Ils elefants pon avair üna grondezza da bundant ...


Ei dat ils elefants africans ed ils elefants indics. Igl ei fetg sempel da differenziar els: Las ureglias dils elefants dall'India ein bia pli pintgas che las ureglias dils elefants dall'Africa.

Igl dat igls elefànts africans ad igls elefànts indians. Igl e fetg sempel da diferanztgear els. Las ureglias digls elefànts da l'India en blear ple pintgas ca las ureglias digls elefànts da l'Africa.

A do elefants africauns ed elefants inds. Ad es fich simpel da'ls disferenzcher. Las uraglias dals elefants da l'India sun pü pitschnas cu quellas dals elefants da l'Africa.

I dà elefants africans ed elefants inds. Id es fich simpel da tils disferenzchar. Las uraglias dals elefants da l'India sun plü pitschnas co quellas dals elefants da l'Africa.


• Has ti gia viu inaga elefants? Cura e nua?

• Âs tei gea vieu egn'ea egn elefànt? Cura a noua?

Vais vus già vis üna vouta elefants? Cura ed inua?

Vais vus fingià vis üna jada elefants? Cura ed ingio?


Ils elefants ein fetg perderts ed emprendan tgunsch, perquei vegnan els

Igls elefànts en fetg scorts ad amprendan tgientsch, parquegl vignan els

Ils elefants sun fich intelligiaints ed imprendan svelt. Els vegnan perque dressos suvenz per numers da circus.

Ils elefants sun fich intelligiaints ed imprendan svelt. Els vegnan perquai dressats suvent per nomers da circus.


4. Ils elefants maglian in ün di var ...


d) Discutei en classa las suandontas damondas:

d) Discutad an classa las savundàntas amparadas:

d) Discutè las seguaintas dumandas in classa:

d) Discutai las seguaintas dumondas in classa:


b) Anflas ti ora tgei ch'il plaid da sligiaziun munta? Drova in dicziunari ni va alla tscherca egl internet.

b) Tgatas tei or tge c'igl pled da schliaziùn mùnta? Dovra egn pledari near va ad ancurir agl internet.

b) Sest tü che cha'l pled da soluziun significha? Tschercha il pled in ün dicziunari u i'l internet.

b) Sast tü che cha'l pled da soluziun significha? Tschercha il pled in ün dicziunari o i'l internet.


Tgei ei stau grev da far quels exercezis?

• Tge e sto difizil da far ve da quels exerzezis?

Che es sto difficil tar quels exercizis?

Che es stat difficil pro quels exercizis?


Ils elefants vivan en muntaneras che vegnan menadas dad in'aschinumnada vacca menadra.

Igls elefànts vivan an muvels ca vignan manos dad egna schinumnada vatga manadra.

Ils elefants vivan in tröps e vegnan mnos d'üna vacha cun experienza.

Ils elefants vivan in tröps e vegnan manats d'üna vacha cun experienza.


d) Elefants vesan ins savens el circus. Ei va tgunsch da dressar els ed els fan impressiun. Discutei las suandontas damondas:

d) Igls elefànts vez'ign savens agl zircus. Igl va tgientsch da drassar els ad els fan impressiùn. Discutad las savundàntas amparadas:

d) Elefants as vezza suvenz i'l circus. A voul bger temp per als dresser ed els faun impreschiun. Discutè las seguaintas dumandas in classa:

d) Elefants as vezza suvent i'l circus. I voul bler temp per tils dressar ed els fan impreschiun. Discutai las seguaintas dumondas in classa:


Ei vossa pintga producziun gartegiada? Con cuntents essas vus cun vossa contribuziun? Fagei ina crusch 1 (buca cuntents) – 10 (fetg cuntents).

• E la vossa pintga producziùn gartageada? Quànt cuntaints eassas vus cun la vossa preschantaziùn? Faged egna crusch 1 (betga cuntaints) – 10 (fetg cuntaints)).

Es vossa pitschna producziun gratageda? Quaunt cuntaints/cuntaintas essas vus cun vossas contribuziuns? Fè üna crusch (1: brichafat cuntaints – 10: fich cuntaints).

Es vossa pitschna producziun gratiada? Quant cuntaints/cuntaintas eschat vus cun vossas contribuziuns? Fat üna crusch (1: brichafat cuntaints – 10: fich cuntaints).


2. Ils elefants vegnan aschi grevs sco ...

2. Igls elefànts vignan aschi greavs sco ...

2. Ils elefants vegnan uschè greivs scu …


Tgei drova ei per esser in bien schonglader? Numna silmeins treis caussas.

• Tge dovr'igl par easser egn bùn schonglader? Numna seglmains tres tgossas.

Che drouva que per esser üna buna schonglöra u ün bun schonglör? Nomna almain trais chosas.

Che voula per esser üna buna schönglöra o ün bun schonglör? Nomna almain trais chosas.


• Cuntinuescha da better ad ault e da pigliar ils bals en quella successiun.

Cuntinuescha da fierer ad òlt a da tgapar las buras an quella suczessiùn.

• Cuntinuescha a bütter in ot e clapper las ballinas in quella successiun.

Cuntinuescha a büttar in ot e tschüffer las ballinas in quella successiun.


• Betta il bal fetg ad ault e peglia el cun tschei maun.

• Fiera sei la bura fetg òlt a tgapa ella cun tsche màn.

• Bütta la ballina fich in ot e clapp'la cun l'oter maun.

• Bütta la ballina fich in ot e tilla tschüffa cun tschel man.


Sia tromba drova igl elefant sco maun da tschaffar pavel ed aua.

La sia tromba dovra igl elefànt sco màn da tschifar pavel ad aua.

Sia tromba drouva l'elefant scu ün maun per clapper pevel e per baiver ova.

Sia tromba douvra l'elefant sco ün man per tschüffer pavel e per baiver aua.


• Fascineschan ils elefants tei? Sche gie, tgei exact plai a ti aschi bein?

• Faszineschan igls elefànts te? Scha ea, tge ple a tgei exact ved els?

At fascineschan ils elefants? Scha schi, che at plescha tuot vi dad els?

At fascineschan ils elefants? Scha schi, che at plascha tuot vi dad els?


c) Tgeinin ei igl elefant african e tgeinin ei igl elefant indic? Scriva il dretg num sper il maletg.

c) Tgenegn e igl elefànt african a tgenegn e igl elefànt indic? Scriva igl dretg num sper igl maletg.

c) Chenün es l'elefant da l'Africa e chenün es l'elefant da l'India? Scriva il dret nom sper il purtret.

c) Chenün es l'elefant da l'Africa e chenün quel da l'India? Scriva il dret nom sper il purtret.


• Betta si ils bals in suenter l'auter, mo peglia els puspei cun tschei maun.

• Fiera sei las buras egna suainter l'otra, mo tgapa ellas puspe cun tsche màn.

• Bütta sü las ballinas üna zieva l'otra, ma clapp'las darcho cun l'oter maun.

• Bütta sü las ballinas üna davo tschella, ma tillas tschüffa darcheu cun tschel man.


Legia attentamein il text davart ils elefants e fai ils pensums.

Ligia cun atenziùn igl text davart igls elefànts a fe las leztgas.

Legia bain il text dals elefants e fo las lezchas.

Legia bain il text dals elefants e fa las lezchas.


• Pren ussa dus bals, en mintga maun in. Betta els in suenter l'auter ell'aria e peglia els puspei cul medem maun.

• Prend'ussa duas buras, an mintga màn egna. Fiera ellas egna suainter l'otra an l'aria a tgapa ellas puspe cugl madem màn.

• Piglia uossa duos ballinas, in mincha maun üna. Bütt'las sü üna zieva l'otra e clapp'las darcho cul listess maun.

• Piglia uossa duos ballinas, in mincha man üna. Tillas bütta sü üna davo tschella e tillas tschüffa darcheu cul listess man.


Schonglescha e strienescha cun bustabs, silbas e construcziuns.

Schonglescha a striunescha cun bustabs, silbas a construcziùns.

Schunglescha e striunescha cun bustabs, silbas e construcziuns. Fò igls differents exercezis.

Schonglè e striunè cun custabs, silbas e frasas.

Schonglai e striunai cun custabs, silbas e frasas.


a) Tgei plaids vegnan encuretgs? Il bustab d'entschatta ei marcaus.

a) Tge pleds vignan ancuretgs? Igl bustab d'antscheata e marco.

a) Tge pleds vignan tschartgeas? Igl bustab dall'antschatta è marco grass.

a) Che pled as zoppa davous quists custabs? Il prüm custab dal pled es scrit grass.

a) Che pled as zoppa davo quists custabs? Il prüm custab dal pled es scrit grass.


4. Ilscav alscuo rane nrud iel laman escha.

4. Iglstgav alscu rana nrud ianl aman escha.

4. Iglstg avalsco rranaint iglcresainten laman escha.

4. Ilschav alscuor rani ntuorn laman escha.


b) Ina silba ei da memia. Streha la silba ch'ei da memia e scriva il plaid.

b) Egna silba e danvànz. Strescha la silba c'e danvànz a scriva igl pled.

b) Ena silba è mengia bler. Stretga chella e screiva igl pled.

b) Üna silba es da memma. Strich'la e scriva il pled.

b) Üna silba es da massa. Tilla stricha e scriva il pled.


5. Duro ntlapa usas asticu mpra rpopc ornev attad azu cher.

5. Durà ntlapo ssas asteicu mpra rpopc ornav atad azu cer.

5. Dur antla pôssas astte cum prarpop cornevat tadasetg er.

5. Düra untlapo sapoust tücu mpre rpopc ornev attad azü cher.

5. Düra ntlapo sapoust tücu mpra rpopc ornev attad azü cher.


ha dressau siu animal da casa, aschia ch'el sa far enzatgei special?

â drasso igl sieus animal da tgea, ascheia c'el sa far anzatge spezial?

ò dresso igls sies animal da tgesa, uscheia tgi el so far ensatge spezial?

ho dresso sia bes-cha chasauna, uschè ch'ella so fer qualchosa speciel?

- ha dressà sia bes-cha chasana, uschè ch'ella sa far alch special?


c) Cheu ha il clown fatg ina stucca. El ha tagliau ils plaids el falliu liug. Scriva endretg las construcziuns.

c) Qua â igl clown fatg egna lumpareia. El â taglieu igls pleds agl falo liac. Scriva andretg las construcziùns.

c) Cò ò igl clown fatg asnareias. El ò taglea igls pleds agl li fallo. Screiva las construcziuns, scu tgi totgan.

c) Cò ho il clown fat ün skerz. El ho taglio ils pleds al fos lö. Scriva las frasas inandret.

c) Quia ha il clown fat ün skerz. El ha taglià ils pleds al fos lö. Scriva las frasas inandret.


Scriva in'atgna construcziun cun in ulteriur plaid dalla tabella e noda il num d'in conscolar, cul qual la construcziun va a prau.

Scriva egn'atgna construcziùn cun egn ulteriur pled da la tabela a noda igl num d'egn cunscular, cugl qual la construcziùn va a pro.

Screiva en'atgna dumonda cun en oter pled dalla tabella e noda igl nom dad ena conscolara u dad en conscolar.

Scrivè üna frasa cun ün pled da la tabella ed üna seguonda frasa cul nom d'ün conscolar u d'üna conscolara.

Scrivai üna frasa cun ün pled da la tabella ed üna seguonda frasa cul nom d'ün conscolar o d'üna conscolara.


Construcziun cun in plaid dalla tabella:


Tgei plaid va il meglier a prau cullas suandontas descripziuns?

Tge pled va igl miglier a pro cun las savundàntas descripziùns?

Chenüns dals pleds s'affaun il meglder cun las seguaintas descripziuns?

Che pled s'affa il meglder cullas seguaintas descripziuns?


la gleisch per illuminar igl pi impurtant

- la glüsch per sclarir que cha's voul fer resortir

- la glüm per sclerir quai chi's voul far resortir


1. Iglc low nscarp etschasu rlava lischa.

1. Iglc low ndata nvain tersur lav alischa.


3. Insa ltomo rtaleei intgaubri eche lell'aria.

3. Egnsa ltomo rtalee egnacupi tgol aanl'aria.

3. Ensa ltomor taleè enatgimi rolaai ntenl'aria.

3. Ünsalto mort ele sün acupi char oula ain tilajer.

3. Ünsalto mort ale sün acupi char oula ain til ajer.


vegn da far in tgaubriechel ell'aria sil trampolin?

sa far egna cupitgola an l'aria segl trampolin?

so far la tgimirola ainten l'aria sen igl trampolin?

so fer üna cupicharoula aint il ajer sül trampolin?

- sa far üna cupicharoula i'l ajer sül trampolin?


6. Durantigla nviernf onblersc ircus pôssa.

6. D'in viern faunb gersci rcus lapo sa.


a) Teidla bein l'emprema part dalla historia. Metta ils plaids ella successiun sco els cumparan l'emprema gada ella historia.

a) Tedla bagn l'amprema part dall'istorgia. Metta igls pleds ainten la successiun, scu tgi els cumparan l'amprema geda ainten l'istorgia.

a) Taidla bain la prüma part da l'istorgia. Metta ils pleds illa successiun scu ch'els cumperan la prüma vouta ill'istorgia.

a) Taidla bain la prüma part da l'istorgia. Metta ils pleds illa successiun sco ch'els cumparan la prüma jada ill'istorgia.


Tgi ei Sarmina? Teidla e legia ils texts ed empren d'enconuscher ella.

Tgi è Sarmina? Tedla e ligia igls texts ed amprenda a canoscher ella.

Chi es Sarmina? Taidla e legia ils texts e l'imprenda a cugnuoscher.

Chi es Sarmina? Taidla e legia ils texts e till'imprenda a cugnuoscher.


b) Legia ussa la cuntinuaziun dalla historia. Empren da leger bein quei text, aschia che ti sas preleger el a tia classa.  <strong> </strong>

b) Ligia ossa la cuntinuaziun dall'istorgia. Amprenda a liger bagn chel text, uscheia tgi te igl sast preliger alla tia classa.

b) Legia uossa la cuntinuaziun da l'istorgia. Imprenda a ler bain quist text, uschè cha tü il sest preler a tia classa.

b) Legia uossa la cuntinuaziun da l'istorgia. Imprenda a leger bain quist text, uschè cha tü il sast preleger a tia classa.


Tgei impedescha mintgaton tei da scriver? Descriva.

Tge impedescha mintgatànt te da scriver? Descriva.

Tge at impedescha mintgatant da screiver? Descreiva.

Che t'impedescha minchataunt da scriver? Declera.

Che t'impedischa minchatant da scriver? Declera.


Dapi l'emprema classa has ti gia scret ina massa. Tgei ei quei? Fai ina crusch.

Tge âs tei gea tut scret davent da l'amprema classa? Fe egna crusch.

Davent dall'amprema classa ast te gio scretg ena massa. Tge? Fò ena crousch.

Daspö la prüma classa hest tü già scrit üna pruna. Che? Fo üna crusch.

Daspö la prüma classa hast tü fingià scrit üna pruna. Che? Fa üna crusch.


Quànt bugent scrivas tei an general? Calurescha igl spazi digl diember ca coraspunda.

Quant gugent screivas te an general? Colurescha igl quader correspondent (1 = ansomma betg gugent – 10 = fitg gugent).

Quaunt gugent scrivast tü in generel? Culurescha il queder correspundent (1 = insomma na gugent – 10 = fich gugent).

Quant jent scrivast tü in general? Culurischa il quader correspundent (1 = insomma na jent – 10 = fich jent).


Fai ina rangaziun culs treis tips da text che ti scrivas ...

Fe egna rangaziùn cugls tips da text ca tei scrivas...

Fò ena rangaziun cun las treis sorts da texts tgi te screivas ...

Fo üna rangaziun culs trais geners da text cha tü scrivast ...

Fa üna rangaziun culs trais geners da text cha tü scrivast ...


Ponderescha tgei, cura e con bugen che ti scrivas ed empren d'enconuscher igl arcun da patratgs ch'accumpogna tei tras igl onn.

Studegia tge, cura a quànt bugent ca tei scrivas. Amprenda d'ancanuscher igl arciv da patratgs c'acumpogna te tras igl on.

Ponderescha tge, cura e quant gugent tgi te screivas. Amprenda a canoscher igl scazi da patratgs tgi at accumpogna durant igl onn.

Ponderescha che, cura e quaunt gugent cha tü scrivast. Imprenda a cugnuoscher il portfolio dals impissamaints chi t'accumpagna düraunt l'an.

Ponderescha che, cura e quant jent cha tü scrivast. Imprenda a cugnuoscher il portfolio dals impissamaints chi t'accumpogna dürant l'on.


a) Descriva ina situaziun che motivescha tei da scriver.

a) Dascriva egna situaziùn ca motivescha te da scriver.

Descreiva ena situaziun tgi at mutivescha da screiver.

a) Descriva üna situaziun chi at motivescha da scriver.

a) Descriva üna situaziun chi't motivescha da scriver.


20. In buob ha in elefant pign sin rodas.

20. Egn buab â egn elefànt pintg sen rodas.

20. En mattatsch ò en elefantign sen rodas.

20. Ün mat stira zieva ün elefantin sün roudas.

20. Ün mat stira davo ün elefantin sün roudas.


17. Üna duonna pevla üna chevra cun fain.

17. Üna duonna pavla üna chavra cun fain.


2. La proxima presentaziun entscheiva allas treis.

2. La proxima preschantaziùn antscheva a las tres.

2. La proxima preschentaziun antscheva allas treis.

2. La prosma preschantaziun cumainza a las trais.


Legi co il directur fa beinvegni als aspectaturs e discutei las damondas el plenum.

Liged co igl directur fa igl bagnvagnieu agls aspectaturs a discutad las amparadas.

Legè, cu cha'l directur bivgnainta al public e discutè las dumandas in classa.

Legiai, co cha'l directer bivgnainta al public e discutai las dumondas in classa.


15. Avon la rulotta dil clown san affons sevestgir e sesmincar sco strias.

15. Avànt la rulota digl clown san unfànts savastgir a saschmincar sco streias.

15. Davant la rullotta digl clown son igls unfants sa vistgeir e smincar da streias.

15. Davaunt la rulotta dal clown as paun ils iffaunts trer aint e schminker scu strias.

15. Davant la rulotta dal clown as pon ils uffants trar aint e schmincar sco strias.


7. In um discuora cul directur dil circus.

7. Egn um bagliafa cugl directur digl zircus.

7. En om discorra cun igl directour digl circus.

7. Ün hom discuorra cul directur dal circus.

7. Ün hom discuorra cul directer dal circus.


21. In utschi sgola naven cun ina perucca da clowns.

21. Egn utschi sgola davent cun egna paruca da clowns.

21. En utschel sgola davent cun ena perucca da clowns.

21. Ün utschè svoula davent cun üna perücca da clown.


12. Sper ils elefants suna igl orchester dil circus.

12. Sper igls elefànts sùna igl orcester digl zircus.

12. Dasper igls elefants sunga igl orchester digl circus.

12. Sper ils elefants suna l'orchester dal circus.


18. Duas buobas emprovan da ballantschar silla suga.

18. Duas buabas amprovan da balantschar sen la suja.

18. Dus mattatschas amprovan da balantscher sen la soua.

18. Duos mattas prouvan da balantscher sün üna sua.

18. Duos mattas prouvan da balantschar sün üna sua.


Scriva tut ils bustabs in suenter l'auter cheusut. La sligiaziun numna dus artists da circus.

Noda sutvart tut igls bustabs l'egn suainter l'oter. La schliaziùn numna dus artists da zircus.

Noda giusot tot igls bustabs l'egn siva l'oter. La schliaziun nomna en'artista ed en artist digl circus.

Scriva ils custabs cun ün rinch ün zieva l'oter da suringiò. La soluziun tradescha trais artistas u artists dal circus:

Scriva ils custabs marcats cun ün rinch indavorouda da suringiò. La soluziun tradischa trais ad artistas o artists dal circus:


13. In buob emprova dad entrar el circus senza bigliet.

13. Egn buab amprova dad antrar agl zircus sainza bigliet.

13. En mattatsch amprova dad antrar aint igl circus sainza bigliet.

13. Ün mat prouva d'entrer i'l circus sainza bigliet.

13. Ün mat prouva d'entrar i'l circus sainza bigliet.


e) Contempla ussa il maletg. Legia bein las construcziuns. Ein quellas gestas ni buc? Fai la crusch el dretg liug.

e) Contaimpla igl maletg. Ligia bagn las construcziùns. En quellas gestas near betg? Fe la crusch agl dretg liac.

e) Contaimpla igl maletg. Ligia bagn las construcziuns. Èn chellas dretgas u falladas? Fò la crousch aint igl dretg li.

e) Guarda bain il purtret. Legia las frasas. Sun quellas güstas u fosas? Fo ün rinch intuorn il dret custab.

e) Guarda bain il purtret. Legia las frasas. Sun quellas güstas o fosas? Fa ün rinch intuorn il dret custab.


8. In elefant ha engulau il capi dad in um.

8. Egn elefànt â angulo igl tgapi d'egn um.

8. En elefant ò angulo la tgapela dad en om.

8. Ün elefant ho invulo il chapè d'ün hom.

8. Ün elefant ha involà il chapè d'ün hom.


25. Il spazzatgamin dil vitg ei era vegnius a circus cun siu fegl.

25. Igl scùatgamegn da la vischnànca e ear vagnieu agl zircus cugl sieus fegl.

25. Igl scutgamegn dalla vischnanca è er nia a circus cun sies fegl.

25. Il spazzachamin da la vschinauncha es eir gnieu cun sieu figl a circus.

25. Il spazzachamin dal cumün es eir gnü cun seis figl a circus.


10. Avon l'entrada dil circus vesan ins ina dunna cun in vestgiu ner.

10. Avànt l'antrada digl zircus vez'ign egna duna cun egn vastgieu ner.

10. Davant l'antrada digl circus è ena donna cun en vistgia neir.

10. A l'entreda dal circus as vezza ad üna duonna cun ün vstieu nair.

10. A l'entrada dal circus as vezza ad üna duonna cun ün büschmaint nair.


22. Sur l'entrada dalla tenda da circus sgola in liun.

22. Sur l'antrada da la tenda da zircus sgola egn liùn.

22. Sur l'antrada dalla tenda sgola en liun.

22. Sur l'entreda dal circus svoula ün liun.

22. Sur l'entrada dal circus svoula ün liun.


16. In polizist scriva in castitg, perquei ch'in auto ei parcaus falliu.

16. Egn polizist scriva egn castitg, parquegl c'egn auto e parco falo.

16. En pulicist screiva en castei, perchegl tgi en auto è parco fallo.

16. Ün pulizist scriva üna multa, perque ch'ün auto es parco fos.

16. Ün pulizist scriva üna multa, perquai ch'ün auto es parcà fos.


23. Ina dunna indiana gioga cugl elefant pign.

23. Egna duna indiana gioja cugl elefànt pintg.

23. Ena donna indiana gioia cun igl elefant pitschen.

23. Üna duonna indiauna giouva cun l'elefant pitschen.

23. Üna duonna indiana giova cul elefant pitschen.


4. Sper l'entrada sigl areal dil circus sesa in piertg.

4. Sper l'antrada segl areal digl zircus sea egn piertg.

4. Dasper l'antrada sen igl areal digl circus tschainta en portg.

4. Sper l'entreda sün l'areal dal circus tschainta ün chucal.

4. Sper l'entrada sül areal dal circus sezza ün chucal.


6. Avon la cassa ha ei ina gronda colonna da glieud.

6. Avànt la cassa â'gl egna grànda colona da glieud.

6. Davant la cassa ògl ena lunga colonna da persungas.

6. Davaunt la cassa sto la glieud in colonna.

6. Davant la cassa sta la glieud in colonna.


5. Duas persunas cun capialas verdas controlleschan ils bigliets.

5. Duas parsùnas cun tgapealas verdas controleschan igls bigliets.

5. Dus persungas cun tgapelas verdas controlleschan igls bigliets.

5. Duos persunas cun chapels verds controllan ils bigliets.


11. Ina schemia ha engulau ina balla melna.

11. Egna schiemgia â angulo egna bura melna.

11. Ena schemgia ò angulo ena balla melna.

11. Üna schimgia ho invulo üna balla melna.

11. Üna schimgia ha involà üna balla gelgua.


26. Il clown ha en caultschas blauas cun quaders.

26. Igl clown porta tgòltschas blau-quadradas.

26. Igl clown porta tgotschas blavas cun quaders.

26. Il clown ho aint chotschas blovas quadrigliedas.

26. Il clown ha aint chotschas blauas quadrigliadas.


24. Ses chauns as dantiglian pel listess öss.

24. Ses chans as dantiglian pel listess öss.


14. In gat dorma silla tenda dad ina rulotta.

14. Egn giat dorma sen la tenda dad egna rulota.

14. En giat dorma sen la tenda dad ena rullotta.

14. Ün giat dorma sülla tenda d'üna rulotta.


19. Egna tgora porta egna tgapeala nera.


Il circus ei ina gronda famiglia. Enconuschas ti tuts?

Igl zircus e egna grànda famiglia. Ancanuschas tei tuts?

Il circus es üna granda famiglia. Cugnuoschast tü a tuottas e tuots?

Il circus es üna gronda famiglia. Cugnuoschast tü a tuottas e tuots?


Sas ti era far in tric ni in striegn semegliont sco ils artists el circus?

Sas tei ear far egn tric near strign samagliànt a quegl c'igls artists digl zircus fan?

Sast te er far en tric u en strign sumigliaint scu igls artists aint igl circus?

Sest tü ün tric u ün striögn sumgiaint a quels dals artists/da las artistas i'l circus?

Sast tü ün tric o ün striögn sumgliaint a quels dals artists o da las artistas i'l circus?


a) Fuorma tons plaids sco pusseivel culs bustabs cheusut. Per mintga plaid stattan tut ils bustabs a disposiziun. Ti astgas duvrar mintga bustab mo ina gada en mintga plaid. Emprova era da far plaids cun suns specials, quels valan il dubel. Scriva ils plaids ella rama sutvart.

a) Furma tànts pleds sco pussevel cugls bustabs gioqua. Par mintga pled statan tut igls bustabs a disposiziùn. Tei dastgas duvrar mintga bustab me egn'eada an mintga pled. Amprova ear da far pleds cun sùns spezials, quels valan igl dubel. Scriva igls pleds an la rama sutvart.

a) Furma cun igls bustabs cò sot tants pleds scu pussebel. Per mintga pled stattan tot igls bustabs a disposiziun. Te post duvrar mintga bustab angal eneda ainten mintga pled. Amprova er da far pleds cun sungs spezials, per mintga sung u segn spezial post te chintar vetiers dus puncts. Noda igls pleds aint igl rom giusot.

a) Fuorma pü bgers pleds pussibels culs custabs suotvart. Per mincha pled staun a disposiziun tuot ils custabs. Tü poust però druver mincha custab be üna vouta in mincha pled. Prouva da fer pleds cun suns speciels, quels daun il dobel puncts. Scriva ils pleds aint il queder suotvart.

a) Fuorma plü blers pleds pussibels culs custabs suotvart. Per mincha pled stan a disposiziun tuot ils custabs. Tü poust però dovrar mincha custab be üna jada in mincha pled. Prouva da far pleds cun suns specials, quels dan il dubel puncts. Scriva ils pleds aint il quader suotvart.


Tgi ha saviu formar il plaid culs pli biars suns specials?

Tgi â savieu furmar igl pled cugls ple blears sùns spezials?

Tgi ò savia furmar igl pled cun igls pi blers puncts?

Chi ho savieu furmer il pled culs pü bgers suns speciels?

Chi ha savü fuormar il pled culs plü blers suns specials?


• Dat ei era en auters lungatgs vocals, consonants e suns specials?

• Dat igl ear an oters lungatgs vocals, consonànts a sùns spezials?

• Do que vocals, consonants e suns speciels eir in otras linguas?

• Daja vocals, consonants e suns specials eir in otras linguas?


Tgi ha saviu formar il plaid culs pli biars bustabs?

Tgi â savieu furmar igl pled cugls ple blears bustabs?

Tgi ò savia furmar igl pled cun igls pi blers bustabs?

Chi ho savieu furmer il pled culs pü bgers custabs?

Chi ha savü fuormar il pled culs plü blers custabs?


c) Contempla la palma. Tgei anflas ti sillas nuschs da cocos e sils roms dalla palma?

b) Contaimpla la palma. Tge tgatas tei tut sen las nuschs da cocos a segls seas roms?

c) Contemple la palma. Tge cattez vusoters tot sen las nouschs da cocos e sen las figlias pincas?

c) Guarda bain la palma. Che chattast tü süllas nuschs da cocos e süls rams?

c) Guarda bain la palma. Che chattast tü süllas nuschs da cocos e süls roms?


• Buca tut ils plaids vegnan pronunziai sco els vegnan screts. El vocabulari eis ei savens era indicau co nus pronunziein ils plaids. Pren in vocabulari e mira co quei vesa ora. Pertgei ei quei impurtont?

• Betga tut igls pleds vignan pronunztgieus ascheia sco els vignan screts. Agl pledari e savens ear inditgieu, co nus pronunztgagn igls pleds. Prenda egn pledari a varda, co quegl veza or. Partge e quegl impurtànt?

• Betg tot igls pleds vignan pronunztgias, scu tgi els vignan scretgs. Ainten tscherts vocabularis ègl inditgia, scu tgi ins pronunztga igls pleds. Peglia en vocabulari e varda, scu tgi chegl vei or. Pertge è chegl impurtant?

• A nu's pronunzcha adüna ils pleds scu cha sun scrits. In dicziunaris as chatta suvenz indicaziuns, cu cha'd es da pronunzcher ils pleds. Piglia ün dicziunari e guarda, cu cha que guard'oura. Perche es que important?

• I nu's pronunzcha adüna ils pleds sco chi sun scrits. In dicziunaris as chatta suvent indicaziuns, co chi'd es da pronunzchar ils pleds. Piglia ün dicziunari e guarda, co cha quai guarda oura. Perche es quai important?


In fretg mellen che crescha en tiaras cauldas e che cuntegn treis vocals, adina il

Egn fretg melen ca crescha an tearas tgòldas a ca cuntegna tres vocals, adigna

Ün früt mellan chi crescha al süd e chi cuntegna trais vocals, adüna il

Ün früt gelg chi crescha al süd e chi cuntegna trais vocals, adüna il


In plaid che cuntegn in j, in auter che cuntegn in k ed aunc in auter che cuntegn in x:

Egn pled ca cuntegna egn j, egn oter ca cuntegna egn k ad ànc egn oter ca

11. En pled tgi cuntigna en j, en oter cun en k ed anc en pled tgi cuntigna en x:

Ün pled chi cuntegna ün j, ün oter chi cuntegna ün k ed ün terz chi cuntegna ün x:


• Tier tgei fegl dalla palma mettesses ti ils suandonts plaids e pertgei gest leu? stemprau, butteglia, pér, tauna, scazi, aua, Candinas, svizzer

• Tier tge figl da la palma matessas tei igls savundànts pleds a partge gest là? burastga, tgissà, pér, dies, stgazi, aua, Clopath, svizer

• In che ram da la palma mettessast tü ils seguaints pleds e perche güst lo? dschungla, frütta, pêsch, cour, sturnizi, glieud, Camichel, svizzer

• In che rom da la palma mettessast tü ils seguaints pleds e perche güsta là? dschungla, frütta, tschêl, cour, sturnizi, glieud, Camichel, svizzer/Svizzer


In plaid ch'entscheiva cul sisavel bustab digl alfabet: ........................................

Egn pled c'antscheva cugl sisavel bustab digl alfabet: ........................................

1. En pled tgi antscheva cun igl seisavel bustab digl alfabet: ............................................

Ün pled chi cumainza cul sesevel custab da l'alfabet: ........................................

Ün pled chi cumainza cul sesavel custab da l'alfabet: ........................................


Ina colur ch'ins scriva cun dus differents suns specials che semeglian denton fetg

Ün vstieu cha's scriva cun duos suns speciels chi's sumaglian ferm:

Ün büschmaint chi's scriva cun duos suns specials chi's sumaglian fermamaing:


b) Enquera in plaid per mintga descripziun.

b) Anquiera egn pled par mintga descripziùn.

b) Tschertga en pled per mintga descripziun.

b) Tschercha ün pled per mincha descripziun.


Has ti fatg enzatgei che ti havevas aunc mai fatg?

Âs tei fatg anzatge ca tei vevas ànc mai fatg?

Ast te fatg ensatge tgi te ast anc mai fatg?

Hest tü fat qualchosa cha tü nu vaivast auncha mê fat?

Hast tü fat alch cha tü nu vaivast amo mai fat?


Has ti giu in'arsentada dil sulegl questa stad?

Âs tei gieu egn'arsantada digl sulegl questa stad?

Ast te gia en'arsa da suglegl chesta stad?

Hest tü gieu ün'arsa da sulagl quista sted?

Hast tü gnü ün'arsa da sulai quista stà?


Eis ti staus malsauns/stada malsauna, has sefatg mal ni has stuiu ir tiel miedi duront las vacanzas?

Es tei sto malzàn/stada malzàna, âs safatg mal near âs stuieu ir tier igl miedi durànt las vacànzas?

Ist te sto malsang/stada malsanga, ast te ta fatg mal u ast te stuia eir tigl medi durant las vacanzas?

Est tü sto amalo/steda amaleda, t'hest fat mel u hest stuvieu ir tal meidi düraunt las vacanzas?

Est tü stat amalà/statta amalada, t'hast fat mal o hast stuvü ir pro'l meidi dürant las vacanzas?


a) Tgei ei capitau duront tias vacanzas da stad? Fai ina crusch. Cumpletescha la tabella cun treis ulteriurs eveniments.

a) Tge e capito durànt las tias vacànzas da stad? Fe egna crusch. Cumpletescha la tabela cun tres ulteriurs evenimaints.

a) Tge è capito durant las tias vacanzas da stad? Fò ena crousch. Cumplettescha la tabella cun treis ulteriours evenimaints.

a) Che es capito düraunt tias vacanzas da sted? Fo üna crusch. Cumplettescha la tabella cun trais ulteriurs evenimaints.

a) Che es capità dürant tias vacanzas da stà? Fa üna crusch. Cumplettescha la tabella cun trais ulteriurs evenimaints.


Has ti durmiu si mises ni en ina camona?

Âs tei durmieu sed acla near an egna tigia?

Ast te durmia sen en'acla u ainten ena tgamona?

Hest tü durmieu sün ün'acla u in üna chamanna?

Hast tü durmi sün ün prümaran o in üna chamonna?


Eis ti staus/stada sin viadi cun ina rulotta?

Es tei sto/stada sen vieadi cun egna rulota?

Ist te sto/stada an viadi cun ena rullotta?

Est tü sto/steda in viedi cun üna rulotta?

Est tü stat/statta in viadi cun üna rulotta?